
Klem elimina despues 
protesta di comerciante 

Homber mata na Jaburibari 
ta turista Canades 



ORANJESTAD - Ministerio Publico a confirma 
na Bon Dia Aruba cu e homber haya morto na Ja- 
buribari ta un turista Canades. Y no manera in- 
formacion cu nos a haya dialuna cu ta trata di un 
homber di nacionalidad Chines. 

Ministerio Publico tambe a bisa cu nan a detene varios 
persona, tur stranhero. Awe e autopsia ta planea pa de- 
termina e causa di e morto. Aunke diferente fuente den 
polis ya a informa cu ta trata di un asesinato. Esaki ta 
algo cu Ministerio Publico te awor no a confirma. Se- 
gun nos si ta confirma cu e detencionnan ta relaciona cu 
e caso di persecucion na Hato. 

Klem elimina despues accion comerciante 


ORANJESTAD - Ayera 
comerciantenan cu tienda 
den Caya Betico Croes 
a protesta contra e klem 
anto exigi pa habri e Caya 
bek pa trafico. Nan a bay 
parlamento anto tempo- 
ralmente interumpi e re- 
union publico riba caso di 
minister Paul Croes pa vo- 
cifera nan preocupacion. 
Resultado ta cu gobierno 
awor a elimina e klem di 
parkeer den Caya. 

Prome minister Mike Eman 
a subi e tribuna pa asina bay 
purba di calma e publico 
cu tabata keda interumpi 
e reunion. Akinan minis- 
ter Eman a tuma un rato pa 
scucha e diferente preocupa- 
cionnan cu e comerciantenan 
a trece pa dilanti. Tin mas cu 
50 tienda cu a cera nan porta 
den Caya Betico Croes anto 
basta empleado cu mester a 
cambia di empleo, te hasta 
keda sin trabao segun e com- 
erciantenan tabata grita den 
parlamento. Nan ta cansa cu 
e desaroyo di Caya Betico 
Croes y ta exigi gobierno pa 
haci algo inmediatamente. 

Elimina klem 

Un comerciante ta bisa 
prome minister cu: “E bishita 
di un turista pa Aruba ta uno 
placentero. E klem 
ta haci e turista su bishita 
implacentero, nos kier un 
cambio pa esey.” Mandatario 
Eman a contesta mesora cu e 
ta di acuerdo y subraya cu: “E 
klem ey no ta sirbi. Nos a pidi 
departamento legal pa traha 
riba un evaluacion pa por 
percura pa elimina e klem.” 

Sin embargo e comercian- 
tenan a sigui grita cu nan no 
ta warda riba mas evaluacion. 
“E klem mester bay y Caya 
mester habri bek.” Prome 
minister a laga sa cu Caya 
Betico Croes tabata den un 
situacion hopi malo anto e 
renobacion di e infrastructu- 
ra tabata e prome fase pa asina 
continua na mehora e Caya. 
E minister a enfatisa cu e tra- 
bao no a caba. Despues cu e 

grupo di manifestante a sigui 
grita pa kita e klem mesora, 
prome minister a bisa: “Ok, 
nos ta kif e awe.” 

Descontento paden y pafo 
di Caya Betico 

Bon Dia Aruba ya a publica 
structuralmente riba e desa- 
royo den Caya Betico Croes 
unda comerciantenan ta ke- 
hando riba e falta di publico. 
Gobierno a tuma varios deci- 
sion, entre otro habri e Caya 
bek pa trafico durante cierto 
orarionan. Sinembargo esaki 
te ainda no ta dunando e re- 
sultado principal pa comer- 
ciantenan lo keda, esta hisa 
nan benta. Un otro factor 
cu ta hungando un rol ta e 
mallnan cu nan a keda lanta 
na Aruba. Esaki ta crea hopi 
competencia cual por mira 
mas y mas e efectonan negati- 
vo pa e centro di Oranjestad. 

Poder di compra a baha 

Aña pasa Bon Dia Aruba a 
haci un encuesta den tien- 
danan paden y pafo di Caya 
Betico Croes anto combersa 
cu varios comerciante riba 
entre otro poder di compra 
y nan pensamento riba algun 
otro preocupacionnan. Nos 
a bishita algun negoshi local 
pafo di Caya Betico Croes 


pio segun varios otro com- 
erciante tambe por a com- 
parti cu Bon Dia Aruba, ta e 
hecho cu nan ta sinti efecto di 
poder di benta cu a bay hopi 
atras. Bida a bira cu e cosnan 
principal ta bin prome mane- 
ra awa, coriente y despues ta 
bin luga pa un luho. Antes 
por ehempel joyeria tabata un 
luho pero segun comercian- 
tenan ta remarca, awo hasta 
un paña, tas y sapato a bira 
un luho y nan ta keda na e ul- 
timo luga. 

“No tin poder di benta. An- 
tes clientenan tabata drenta 
y cumpra tres pa cinco arti- 
culo pareu. Aworaki nan ta 
bin anto nan mester check 
nan budget, check esaki anto 
check esey pa nan bay cum- 
pra porta 1 paña. Nan ta 
pasa wak prijs anto el a djis 




cu ta remarca cu nan tambe 
ta sinti efecto di e economia 
y varios di nan lo por ta kisas 
cera mes si nan no lo tabata 
tin clientenan regular. Asina 
pa indica cu economia ta 
hungando un rol y pregunta 
ta keda awor si e kitamento di 
e klem di auto, lo trece e ben- 
ta bek den Caya Betico Croes 
realmente. 

Aruba tin varios negoshi rond 
di e isla cu ta ofreciendo nan 
servicio pa basta aña te hasta 
decadanan, sinembargo, pa 
hopi di e comerciantenan aki 
cosnan no ta mescos cu antes. 
Tuma por ehempel manera 
nos a yega di publica caba, 
Shatri Jewelry & Accessories 
na Belgiestraat cu segun ger- 
encia, e negoshi ta existi pa 30 
aña caba y ta sufriendo hopi e 
ultimo 3 pa 5 aña. 

Den e edificio actual caminda 
cu nan ta situa na Belgiestraat 
nan tin mas o menos 20 aña 
caminda nan a cuminsa como 
un joyeria. Despues cu joyas 
a cuminsa cay den e mercado, 
Shatri a bira un boutique. 


Gerencia di Shatri ta relata: 
“E boutique tabata bay hopi 
bon pasobra nos tabata pafo 
di Caya, nos tabata haya hopi 
local cu tabata bin cerca nos. 
Pero den e ultimo cinco aña 
nos bentanan a baha hopi.” 

Aña pasa nos a bishita Giselle 
Department Store na Noord 
tambe y combersa cu e doño 
Greta Posner - Figaroa. E1 a 
splica nos cu: “Nos ta sinti 
efecto di e koopkracht masha 
hopi mes cual pa nos a cum- 
insa for di aña pasa (2015) 
poco pisa pero e aña aki hopi 
mas. Mi no sa si ta hende tin 
menos placa pa gasta, ta gasta 
placa na otro cos cu no tin 
mester manera bay sali pero 
nos clientela a keda mes- 
cos.” Na Giselle Department 
Store, un negoshi cu a caba di 
haci 35 aña di existencia den 
augustus aña pasa, antes cli- 
ente tabata cumpra 300 florin 
di articulo cu awor a baha pa 
200 of 150 segun nan a in- 
forma nos. 

Paña a bira un luho 

Algo cu dia pa dia ta birando 


bira hopi dificil,” gerencia di 
Shatri ta comenta. Tin varios 
boutique chikito cu ta habri 
mas tanto den temporadanan 
di fin di aña pa un periodo di 
dos of tres luna anto esey se- 
gun gerencia di Shatri ta caba 
cu bo mercado. Por ehempel 
hopi hende cu ta bin di afo, 
bende nan mesun cas of pone 
riba credito y esaki ta causa 
cu negoshinan manera Shatri 
ta perde clientenan cu tabata 
‘walk in’. 

Bon Dia Aruba a bishita al- 
gun comerciantenan na Pon- 
ton cu tambe ta sinti cu poder 
di benta ta hungando un rol 
grandi. Un comerciante na 
Ponton Shopping Center ta 
comenta cu: “E economia di 
e isla mes ta hungando un rol 
pues algo mester wordo haci 
cu esey. Mi tin clientenan 
regular y nan ta hopi honesto 
tambe pues nan ta bisa mi cu 
nan no tin placa awo pues nos 
ta discuti riba e cosnan aki cu 
e clientenan. Bo ta ripara den 
comparacion cu dos aña pasa, 
e benta ta otro, el a baha.” 

Debate turbulente no a aclaria futuro di minister Paul Croes 



ORANJESTAD- Ayera a 
tuma luga e reunion pu- 
blico tocante caso di min- 
ister Paul Croes cu oposi- 
cion a pidi un luna pasa. 

Despues cu a pone e minister 
pa 30 dia riba “non actief ” te 
dia di awe no tin informacion 
amplio tocante kico lo pasa 
cu e minister den futuro. 
Segun declaracion di prome 
minister, gobierno di Aruba 
a opta pa mira leynan di St. 
Maarten pa actua riba e caso 
aki mirando cu na Aruba no 
tin ley cu ta cubri situacion 
manera esun cu Paul Croes 
ta aden. 

A duna departamento legal di 
gobierno orden pa a base di 
ehempel di St. Maarten, crea 
algo pa Aruba por uza den 
un caso asina. Lo presenta 
e producto fmal den par- 
lamento ora cu ta asina leu 
segun prome minister Mike 
Eman. Nan a opta pa tuma e 
carteranan di minister Croes 
temporalmente. Sinembargo 
e prome minister a admiti cu 
Paul Croes mes a sugeri pa 
tuma su retiro. Dicon gobi- 
erno no a honra esaki, no ta 
cla. 

‘No stroba campaña’ 

Den e constitucion di St. 
Maarten ta haci un diferen- 
cia entre un sospechoso y un 
persona cu ta condena ora 
ta trata casonan asina. Den 
e Staatsregeling articulo 36 
di st. Maarten, un minister 
condena sin oportunidad pa 
apelacion mester wordo re- 
tira mesora di su funcion. 
Den e caso di un sospechoso 
sin embargo e ta wordo sus- 
pendi si ta un detencion tem- 
poral consecuencia di un cri- 
men cometi. Premier Eman 
a subraya cu ta importante 
pa uza esaki pa ilustra cu na 
paisnan manera Merca ora cu 
por ehempel kier a cuminsa 
caso contra Hillary Clinton, 
no a stroba su persona di 
core campaña pa bira presi- 
dente di e pais. 

“Ora cu bo ta un acusado, ta 
diferente cu ora cu bo ta acu- 
sa. Cada persona por tuma 
pa su mes kico e ta haci. Pero 
esunnan cu ta aplica regla, 
esunnan cu tin cu wak cada 
caso a base di terminologia 
obhetivo, tin e tarea pa haci 
un diferencia entre ora cu 
un persona ta sospechoso, 
acusado, of ora cu un per- 
sona ta condena caba,” sr. 
Eman ta bisa. E investiga- 
cion ta keto bay andando 
y no por condena minister 
Croes ainda. “Un minis- 
ter cu ta sospechoso no por 


wordo condena cu un retiro 
si ainda e ta forma parti di un 
investigacion. Proteccion pa 
gobierno por wordo utilisa 
na momento cu un minister 
of parlamentario wordo ta 
acusa di un delito”, segun e 
prome minister. 

Bon Dia Aruba kier remarca 
cu St. Maarten no tin mesun 
leynan cu na Aruba (lesa mas 
den editorial riba pagina 5 di 
e edicion aki). 

Reaccion di oposicion: A 
desvia completo for di 
topico 

Lider di fraccion MEP Ev- 
elyn Wever Croes ta bisa cu 
e reunion a cuminsa hopi 
bruha ayera. Na momento cu 
e presidente di parlamento a 
tarda pa yama reunion aki- 
nan caba cosnan a cuminsa 
fout segun e ta bisa nos. “A 
viola e reglamento di ordo 
pasobra e reunion mester a 
tuma luga den 30 dia despu- 
es cu e minister a wordo poni 
den non actief. AVP a desvia 
completo for di e topico y ta 
haci manera mi integridad a 
wordo cuestiona. No a toca e 
tema mes di e minister den 
cuestion. E pregunta mas 
crucial cu mi persona tabata 
tin ta lo siguiente: Kico ta e 
status di Paul Croes na e mo- 
mento aki y kico lo bira su 
status den futuro”. 

Segun sra. Wever si bo ta un 
acusado na St. Maarten bo 
ta wordo suspendi mes ora 
y ora bo wordo condena bo 
ta wordo retira. A uza e mes 
un analogia akinan na Aruba 
pero e minister ta riba “non 
actief”. Kiermen e analogia 
no ta klop, sra. Evelyn Wever 
ta comenta. 

MinisterDowers: No ta 
compronde urgencia di 
oposicion 

Minister Arthur Dowers di 
Husticia den e segundo tan- 
da di contesta a bisa cu e no ta 
compronde pakico oposicion 
tin tanto urgencia pa kita e 
cartera di minister Croes mi- 
rando cu e ta un sospechoso 


ainda bao investigacion. “Mi 
a mira den pasado hopi dis- 
cusion tocante integridad. 
Mi no ta compronde e ur- 
gencia na e momentonan aki 
cu partido MEP ta sinti cu 
mester kita entrada di min- 
ister siendo cu e minister ta 
wordo investiga na momen- 
tonan aki ni sikiera deteni. 
Nos sa cu na varios ocasion 
partido di oposicion a percu- 
ra pa hendenan cerca di nan 
si por a keda cobra siendo cu 
nan no a ni traha.” 

Un otro pregunta cu a bin na 
direccion di minister Dow- 
ers ta si e ta bay defende 
Ministerio Publico pasobra 
cu lo a bin cu algun critica 
riba nan maneho. “Ministe- 
rio Publico manera cu mi a 
splica na varios ocasion - ta 
un departamento di husticia 
cu tin legalmente regla con 
ta haci investigacion. Nan ta 
funciona completamente in- 


ORANJESTAD - Ayera 
mainta un grupo di com- 
erciante di Caya principal 
y bisindario a interumpi 
e debate den parlamento 
(lesa pagina 2). Bon Dia 
Aruba a pidi Frank Tiele- 
man pa su comentario 
como un di e comerciante 
mas bieu den Caya y tam- 
be conoci for di Mambo, e 
asociacion cu pa hopi aña 
a bringa pa desaroyo posi- 
tivo den e area aki. 

E comerciante Tieleman ta 
haya cu e asunto di Arupark- 
ing ta apenas un factor di e 
tantisimo factor cu mester 
analisa pa atende cu e situa- 
cion compleho di Caya. For 
di decada di añanan 70 e 
negoshi Tieleman’s Office 
Machines ta situa den Caya 
Betico Croes. “Mi no kier ta 
involucra den problema so. 


dependiente for di minister 
di Husticia riba su investiga- 
cionnan. Mi lo sali na defen- 
sa pa nan si mi ta sinti nan ta 
wordo ataca, pero esaki no ta 
necesario aworaki.” 

Tres mocion entrega 

Den e debate otro topiconan 
tambe a bin dilanti, entre otro 
pa motibo cu comercian- 
tenan di Caya Betico Croes 
a tuma e oportunidad di pro- 
testa (lesa mas riba e paginan- 
an 2, 3 y 4 di e edicion aki). 
Manera mocion number uno 


M’a hacie caba y aworaki laga 
e otronan kico nan por logra 
pa wak kico nan por yega na 
algo pa tin un cambio”. 

Independientemente di e 
grupo cu a lanta pa protesta y 
cu respet pa nan; pero e ta haya 
cu asunto di habri Caya beky 
introduccion di Aruparking 
no ta e unico factornan sino 
cu nan ta parti di e puzzel. 


Mocion number tres di frac- 
cion di AVP ta urgi gobierno 
pa sigui busca forma organ- 
isatorio y fiscal, infrastruc- 
tural y di actividadnan recre- 
ativo pa atrae hende y stimu- 
la benta den centro di ciudad. 
Entre otro introduci ‘Hybrid 
Shopping’ y presenta a corto 
plaso proyecto di ley di E- 
Commerce unda lo formalisa 
e mix di ‘Online Shopping’ y 
‘Instore Shopping’ pa com- 
ercio y consumidornan lo- 
cal. Otro punto tabata pa laga 
studia e efectonan di habri 


Igualmente no ta conoci si e 
grupo aki ta organisa, a pesar 
cu nan tin un chat group den 
WhatsApp. Di otro banda e 
organisacion cu gobierno a 
lanta pa maneha henter caya 
no a trece ningun solucion 
concreto, segun e. 


Continuacion riba 
pagina 4 



di fraccion di MEP pa dicidi 
di elimina e parkeermeter y 
klem for di centro di ciudad 
inmediatamente. Y tambe pa 
habri Caya Betico Croes pa 
trafico inmediatamente. Mo- 
cion number dos di fraccion 
di MEP ta di retira confiansa 
den minister di labor. 


Caya Betico Croes pa trafico 
di auto prome cu haci esaki 
defmitivo. E di tres dictum ta 
pa sigui tuma tur iniciativa pa 
converti Caya Betico Croes y 
vecindario den un centro co- 
mercial cu edificionan publi- 
co, recreativo y atractivo pa 
comunidad y bishitantenan 
di Aruba. 


Situacion di comerciantenan den Caya a bira desespera 

‘Kita klem of habri Caya bek no ta haci 

diferencia’ 
















BJNpw 


DIARANSON 3 MEI 


Ifl LOCAL 


Compania internacional di siguridad ta luci tecnologia avansa 

Protocol paso ‘grandi’ pa combati criminalidad internacional den Caribe 




ORANJESTAD - Hefenan 
di polis di Caribe lo bay 
cera un protocol na Aruba 
pa asina combati crimi- 
nalidad internacional den 
Caribe. Segun nos comisa- 
rio Trudy Hassell e proto- 
col ta un paso grandi den 
combatimento di crimen 
internacional. 

E di 32 conferencia anual di 
e asociacion di hefenan di 
polis di Caribe ta tumando 
luga bao e topico di globalisa- 
cion y crimen organisa trans 
nacional , cual ta e tema cu 
nos Cuerpo Policial tabata 
tin e honor pa kies e aña aki. 
Varios compania internacio- 


nal cu ta produci material pa 
polis a presenta cu tecnologia 
hopi avansa y varios material 
pa combati criminalidad cu 
nos Cuerpo Policial tin hopi 
interes den dje. 

Pa cinco dia largo, hefenan di 


polis den Caribe y otro insti- 
tucionnan ta bin hunto pa pa- 
pia cu otro tocante strategia- 
nan policial. Entre otro con 


pa ataca e parti criminal na un 
forma mas efectivo. Durante 
e conferencia aki lo tin 18 
workshops pa polisnan y tur 
departamentonan cu ta traha 
conhuntamente cu Cuerpo 


Policial. 

Comisario di polis Hassell: 
“Asina nos tur por ta riba e 
mesun nivel di desaroyo y 
nos ta promove e cooperacion 
entre tur e departamentonan 
di Cuerpo Policial. E activi- 
dadnan ta varia manera entre 
otro crimen organisa, social 
media y con pa uz’e den in- 
vestigacionnan penal, con pa 
protege ciudadanonan den 
Caribe mediante cooperacion 
entre tur Polis den Caribe y 
con pa asina garantisa cu e or- 
ganisacionnan policial ta keda 
dos stap dilanti di organisa- 
cionnan criminal. 

Un di e metanan di e confer- 
encia di asociacion di hefenan 
di Polis di Caribe ta pa firma 
un protocol di colaboracion 
entre e cuerponan policial pa 
cu combatimento di crimen 
nacional y internacional. 


E unico forma pa combati cri- 
men internacional, segun sra. 
Hassell a splica, ta pa medio 
di uni forsa entre e paisnan, y 
e protocol aki ta un stap gran- 
di den e bon direccion. 

Sala di exposicion 

Algo hopi interesante tambe 
cu ta bini na banda di esaki ta 
e sala di exposicion di com- 
panianan internacional, super 
renombra riba e tereno poli- 
cial/siguridad. 

Nan a bini cu tecnologianan 
cu tin pa combati criminali- 
dad cual hopi di nan por se- 
guramente bin na bon uzo pa 
Aruba. “Tin asina hopi tecno- 
logia nobo cu nos como Cu- 
erpo Policial ta sumamente 
interesa den nan. Ohala nos 
por haya e fondonan disponi- 
bel pa nos por cumpra hopi di 
e materialnan aki. Maske cu 
nos a desaroya grandemente 


den e ultimo añanan pero nos 
ta kere cu semper nos por bay 
un nivel mas halto”, sra. Has- 
sel ta bisa. 

Bon Dia Aruba a entrev- 
ista Paula Armentrout, vice 
presidente di Parabon Nano- 
labs. Nan ta un compania 
di tecnologia cu ta produci 
e “Parabon Snapshot” cual 
tin e habilidad di yuda iden- 
tifica e sospechoso basa riba 
evidencia di DNA laga atras 
despues di crimen. 

“Nos tin e habilidad di pone 
un cara na personanan cu ta- 
bata na sitio di e crimen basa 
riba evidencia laga atras como 
tambe nos por pone un cara 
na restonan di skelet.” Esaki 
y hopi mas ta e diferente tipo 
di tecnologianan avansa cu 
tin den e sala di exposicion pa 
yuda cu e parti di prevencion 
y combatimento di crimen. 




Continuacion di 
pagina 3 


OBID no tin poder 

Encuanto si ta bal la pena re- 
sucita Mambo, sr. Tieleman 
no ta kere cu esaki ta factibel 
ya cu e situacion ta full dife- 
rente. Ademas ta existi un 
organisacion lanta y recono- 
ci pa gobierno cu ta OBID, 
maneha door di un persona 
cu ta masha limita; ya cu e no 
tin recurso financiero y tam- 
poco poder di decision, pues 
e no por haci nada. 

E no ta cuestiona e perso- 
na; pero si e ta cuestiona cu 
OBID ta un organisacion cu 
a pesar cu ta existi: “No f ey!” 

Nan di Mambo a traha 15 
aña largo defendiendo e in- 
teresnan di e comerciantenan 
di Caya sin cobra un peso; y 
nan a logra diferente cos, se- 
gun sr. Tieleman. Tampoco 
OBID no a introduci un pago 
mensual of quota adminis- 
trativo di parti di e comer- 
ciantenan pa bin cu tipo di 
promocionnan pa lanta nan 
benta. No tin organisacion 


basicamente pa haci esey, y 
no tin organisacion cu ta tra- 
hando berdaderamente ya cu 
e ta organisacion “ad hoc” cu 
no a duna resultado. E trabou 
aki ta di un hende cu mester 
ta full-time den e trabou aki 
di organisa Caya; y despues 
cuminsa traha. Esey no ta tu- 
mando luga, segun e. 

Niun diferencia 

Kita of no e klem of bin cu 
cambio den Aruparking y 
habri Caya grandi bek pa 
trafico nan so... no ta bay haci 
niun diferencia, segun sr. 
Tielman. Ademas despues di 


3’or atardi full Aruparking ta 
gratis y asina mes e hendenan 
no ta bin Playa. Mester tin un 
motibo mas di peso, ya sea cu 
mayoria di hendenan no sa 
of por ta otro motibo; pero 
mester investiga e pakico di 
esaki. P’esey e no ta haya cu 
gritamento lo yuda pa bay 
un tiki leu pa busca un solu- 
cion structural pa atende cu e 
problema den Caya. 

Tin hopi mas factor cu par- 
keer y habrimento di Caya, 
asina sr. Tieleman ta keda 
enfatisa. “E ta un parti di un 
puzzel masha grandi y si e 


puzzel no ta completo e no ta 
bay traha. Experiencia di tur 
mi añanan ta bisa mi esey.” 

Den su analisis sr. Tiele- 
man ta reconoce cu antes di 
e transformacion den Caya, 
e situacion tabata precario 
pero a lo menos tabatin cli- 
ente. Awor nos tin un Caya 
bunita pero sin hendenan pa 
berdaderamente ta bay gasta 
cerca nan. Encuanto si e co- 
merciantenan mester carga 
parti di e responsabilidad aki, 
e ta reconoce cu tin problema 
interno y externo tambe. E 
interno ta cuminsa entre nan 
mes y externo tur factor rond 
di dje entre otro meter par- 
keer, tram, economia, habri- 
mento di negoshi pafo, y ade- 
mas no tin niun incentivo pa 
e comerciantenan ta keda den 
ciudad. 

“Ta hopi, hopi cos tin di haci; 
y no solamente di grita pa 
parkeer so no ta bay resolve e 
problema. P’esey mi ta afo!” 
Aunke e no ta experto, e ta 
duda cu habrimento di Caya 
lo stimula e benta nan cerca e 
comerciantenan. 


Factor economico 

Actualmente sr. Tieleman tin 
su edificio bashi pa casi un 
aña caba y e ta wak cu preo- 
cupacion cu negoshi estableci 
pa basta aña den Caya manera 
De Wit Book Store a cera su 
porta. E comerciantenan di 
antes tur a bay; y no ta resta 
nada sino luga bashi so, se- 
gun e. E ta haya cu ta un las- 
tima cu un Caya asina bunita 
ta pasando den e crisis aki. 
Gran parti ta responsabilidad 
ta di gobierno, y tambe di e 
comerciantenan mes. Inver- 
sion grandi a wordo haci pa 
embeyece e area y caya grandi 
mes, pero comercialmente no 
a duna niun resultado ainda. 

E factor economico y poder 
di compra tambe ta hunga 
un rol. Pero pa sr. Tieleman 
e asunto ainda ta un dilema, 
manera ta bisa: “Kico ta 
prome? E webo of e galiña?”. 
Pero den sintesis, aworaki e 
ta haya cu ora ni sikiera nan 
ta purba di traha e webo of e 
galiña; eynan si tin problema! 














J_Ndia^ 

BSNDIA 


Editor 

Caribbean Speed Printers N.V. 
Aruba BankN.V.Acc. #332668 
Caribbean Mercantile Bank N.V. 
Acc. #23951903 

RBC Royal BankAcc. #1330772 


Redactor Ehecutivo 


Zulaica Maduro 


Redaccion 


Benjamin Romero 
Leo Maduro 
Nicola Gonzalez 
Dino Tromp 
Efraim Odor 
Fabiola Cardenas 


Ehecutivo di Benta 


Marijke Croes-Luidens 
Mark Gomes 


Aviso y Arte 


Sandra Loefstop 
Lando Rafael 
Gladis Palomino-Silva 


Administracion 


Xiomara Arends (Hefe) 
Mariette Engelhart 
Martha Arteta de Ariza 


Distribucion 


Jenny Kelly 


Coleccion 


Evelinda de Cuba - Tromp 


Pre Press 


Luis Fernando Arenas (Hefe) 
Pablo Libre 


Press 


Roland Schenker (Hefe) 
Omar Ramirez 
Martin Boekhoudt 
YairGambin 
Francis Dirksz 


Colaboracion 


Sharina Henriquez 
Assiociated Press 
Ret Karibense 
Upload Media Aruba 
Yakari Gabriel 


Afiliacion 


Sociedad Interamerica 
di Prensa (SIP) 


DIRECCION 


Weststraat #22 
Tel: 582-7800 / Fax: 582-7044 
email: noticia@bondia.com 
aviso@bondia.com 
BON DIAARUBA 
Ta un Corant redacta y imprimi na 
Aruba y ta obtenibel di Dialuna te 
cu Diasabra. Ningun contenido 
por wordo reproduci sin permiso 
di Editor. www.bondia24.com 


EDITORIAL/COLOFON H 3 me 



Antopakico a strob’e haci lo corecto? 

Mike Eman ta admiti cu Paul Croes 

kier a baha 


O 





n 



E reunion publico di ayera pa un gran parti 
a bay cu gritamento y desorden, tanto di den 
sala como riba tribuna. Manera semper, e 
presidente di e organismo no tabata capaz 
di mantene orden y no tabata actua contra e 
publico cu aparentemente tabatin e impresion 
cu ta den stadion nan tabata sinta. Nos a 
perde speransa caba cu e situacion idiota 
aki lo cambia. Den cualkier pais civilisa lo a 
desocupa e tribuna basta rato caba, pero no 
na Aruba. Claro cu nos ta comprende pakico: 
desocupa e tribuna lo implica saca tambe e 
cheerleadernan di e partido den gobierno, y 
naturalmente e presidente no por haci esey. 

E agenda di ayera tabata contene dos punto, 
e combatimento di criminalidad organisa y 
e caso di e ministro acusa di delito multiple, 
manera acepta y pidi soborno y labamento 
di placa. Lo tabata bon si a combina e dos 
topiconan aki den un so: “combatimento 
di crimen organisa den gobernacion di 
Aruba.” Pasobra ta esey ta e caso cu nos ta 
contemplando awe, of no? 

Gran parti di e reunion a bay perdi na tur 
tipo di acusacion tocante famia di diferente 
politico cu lo a haci malo den pasado. 
Interesante, como si fuera tin un Arubiano 
di un famia mediano o grandi cu no conoce 
delincuencia di algun tipo den nan famia. Y 
como famia mas numeroso na Aruba, ta facil 
pa menciona varios cu e fam Croes. Esey ta e 
nivel di debate den parlamento, pero nos no 
a spera miho! 

Den su contesta den prome tanda, prome 
ministro Eman a limita su mes na contesta 
solamente e pregunta, riba kico nan a basa 
nan decision pa laga e ministro bay riba ‘non 
actief’. Pa esey el a referi na e caso di St. 
Maarten, unda den constitucion tin algun 
regla bao di cual un ministro ta keda retira o 
suspendi pa ley (Van rechtswege). 

Pero no ta esey ta e asunto cu ta tratando aki 
na Aruba. Loke ta discuti aki ta e momento 
prome cu yega asina leu cu un ministro ta 
condena sin posibilidad mas pa apela, o den 
caso di suspension, si e ta ‘in voorlopige 
hechtenis’. Loke nos ta papiando aki den e 
caso di ministro encarga cu Labor ta e etica di 
dal un paso atras, en bista di e situacion cu a 
surgi. Esey mester ta algo normal den Reino! 
Ademas nos constitucion no ta contempla e 
forma cu a scoge awor. No loke ta pasando 
awor cu e ministro no tin un status defmi. 

Pa nos sorpresa, nos prome ministro mes 


a bin cu e revelacion, cu ministro Croes 
a mustra na prome momento caba e 
disposicion di entrega su cartera. E pregunta 
cu ta surgi e ora ta, pakico anto a strob’e di 
haci lo corecto? Por ta cu e prome ministro 
tabata pensa mas riba reputacion di su 
gabinete cu riba e ministro den problema? 
Di tur manera, no por papia realmente mas 
di reputacion den e caso aki. 

Ademas, kico e ta bay haci ora cu den un 
estado mas avansa di e investigacion e 
asunto yega na aresto di e ministro? E ta 
bay sigui e modelo di St. Maarten tambe y 
ta pasa pa suspende e ministro? Esey no por 
pasobra nos no conoce e reglanan aki den 
nos constitucion y por lo tanto conseho 
di ministro no tin autoridad pa tuma un 
decision di suspende e ministro. Na St. 
Maarten tampoco, ya cu aya constitucion 
ta bisa cu, dado caso, automaticamente e 
ministro ta retira o suspendi, es decir e no 
ta na e conseho di ministro tampoco! En 
todo caso por bisa cu Paul Croes, a pesar di e 
acusacionnan serio, a demostra algo di etica, 
mas cu lamentablemente por bisa di e prome 
ministro mes. 

Otro aspecto cu si e ministro presidente a 
contesta, tabata e pregunta con ta para awor 
cu e ‘ontheffmg’ pa cu mercado laboral. E1 a 
contesta cu esey ta na encargo di e ministro 
cu ta substitui e ministro riba non actief, o 
den man di e departamento (DPL). Pero e 
pregunta ta keda anto, si ta djis dal bay cu e 
mesun proceso, sin cambia nada, cu mesun 
riesgonan? Laga nos haci e pregunta di 
otro manera: ta cerca ministro Bermudez 
bo mester ta awor pa haya ‘ontheffmg’, cu 
of sin pago? Of bo mester acudi cerca e 
departamento, cu of sin pago? Simplemente 
nos no a tende ningun palabra riba e cosnan 
cu mester bay mehora prome cu por sigui. 
Y djis pa refresca memoria di hopi hende: 
tabatin un tempo cu no tabata existi un 
‘ontheffmg’ via e ministro.Varios ministro 
den pasado semper a laga e decision di e 
conseho laboral den man di e funcionario, cu 
mester a percura pa haci su trabao cu honor, 
y sin cobra! 

Si tin un cos a bira bon cla ayera, ta cu 
gobierno no a para e proceso cuestiona, 
mucho menos papia di e entidad cu ta emiti 
e permiso mes. Pasobra e ‘ontheffmg’ no ta e 
permiso; tabata paga pa esaki tambe, of no? 

42 Colombiano expulsa for di Peru pa relacion cu prestamo “gota a gota” 



E grupo di Colombiano a ser captura pa polis nacional den 
diferente operativo na Lima, Peru y na ciudad di Ica. Nan 
tabata parti di un banda conoci como “Los Parceros” cu ta- 
bata traha bao di un sistema di prestamo conoci como “gota a 
gota”. Nan victimanan tabata comerciante. 


PERU (ElComercio).- Como 42 ciudadano Colombiano a keda expulsa 
di Peru, pa decision di superintendencia nacional di migracion di Peru, 
y den coordinacion cu division di stranhero, pasobra nan a viola norma 
di migracion di Peru. 


“Segun documento cu a ser confisca, nan tabata presta placa na un interes di 25%, den cual nan 
cliente mester debolbe diariamente. Si nan tarda pa paga, anto interes lo subi, of nan lo tuma 
hasta nan negoshi, of por secuestra nan famia,” polis a splica. 

Mayoria di e hendenan stranhero a drenta na Peru como turista y nan tabata envolvi den activi- 
dad contrario cu ley di migracion, dañando asina orden publico of interno di Peru. 

Segun un orden di migracion, e personanan expulsa di Peru, a ser traslada den un avion di 
forsa aereo di Peru te ciudad di Leticia, na Colombia. Segun e norma aki e hende stranhero cu 
ta acusa di comete e delitonan, no por bolbe Peru durante 15 aña. 

Na aña 2017 gobierno di Peru a castiga mas di mil stranhero, pasobra nan a viola e ley di mi- 
gracion y pa mayoria a keda castiga cu un salida obligatorio for di Peru. 


Polis di Mexico a detene Damaso Lopez y El Chompiras 


Damaso Lopez y E1 Chompiras ta wardando pa extradicion na Merca 

MEXICO (Sin Embargo).-Dámaso López Nuñez, alias “E1 Licenciado”, socio y swa di Joaquin Guzmán Loera y supuesto 
cabes nobo di cartel di Sinaloa a ser captura na ciudad di Mexico pa efectivo di agencia di investigacion criminal den coor- 
dinacion cu secretaria di defensa nacional (Sedena), procuraduria general di republica di Mexico a splica. 


E detencion di Dámaso a tuma lugar na edificio Hares, na avenida Ejercito 
Nacional y Bahia de San Hipólito na colonia Anzures na capital di Mexico, 
ora cu e tabata hunto cu su esposa, gabinete di seguridad federal a bisa den 
conferencia di prensa. 

Dámaso a ser hiba for di e edificio, caminda el a keda deteni na colonia di 
Anzures pa sub-procuraduria special di Mexico, pa investigacion di delin- 
cuencia organisa, den un operativo fuerte di seguridad pa asina por duna su 
declaracion. PGR a detene Victor Geovanny González Sepulveda, alias “E1 
Chómpiras”, cu ta e operador fmanciero di “E1 Licenciado”. 

“González Sepulveda a keda deteni na colonia di Tezozomoc, na warda di 
polis di Azcapotzalco na limite cu Tlalnepantla na estado di Mexico, Omar 
Hamid Garcia Harfuch, titular di agencia di Investigacion Criminal (AIC) 
a splica. 

Segun PGR “E1 Chómpiras” ta parti di e prome circulo di confianza di Dá- 
maso. Chómpiras tabata encarga di paga e huur di propiedad cu nan tabatin 
manera cas di seguridad, como tambe encarga di paga e salario di henter 
cartel di Sinaloa. 

Procuraduria di 
Mexico a splica cu 
“E1 Licenciado” 
tin un orden di ex- 
tradicion pa Mer- 
ca, pa delito contra 
salud y labamento 
di placa. “Gobi- 
erno di Mexico ta 
wardando riba e 
solicitud di Merca 
pa asina por cum- 
insa cu e proceso 




di extradicion”. “Nos ta wardando riba gobierno di Merca, cu por trece un solici- 
tud formal,” Omar Hamid a splica. 

Narcotraflcante a kima ocho autobus 
na Rio de Janeiro 



BRASIL (Spukniknews).- Un grupo 
di narcotraficante a kima ocho au- 
tobus y dos truck riba caminda prin- 
cipal na entrada di Rio de Janeiro. 
Esaki a tuma lugar como un acto di 
vengansa pa reclama e accion cu po- 
lis militar a tene riba un favela situa 
na parti norte di ciudad siman cu a 
pasa. 


E auto a keda kima riba avenida Brasil y otro 
importante via di acceso di Rio de Janeiro 
despues di un operacion di polis militar, cu 
obhetivo di fmalisa un guera entre grupo 
rival di narcotraficante na favela di Cidade 
Alta, situa na norte di ciudad. 

Polis a detene 40 hende sospechoso den e 
operacion aki contra trafico di droga. Den e 
operacion 3 polis a keda herida cu lesion leve. 
Algun tempo despues varios grupo di nar- 


cotraficante a kima auto como 
medida di protesta, locual a pro- 
voca un caos na entrada di ciudad 
y mas di 60 kilometer di fila di 
auto, corant local a bisa. 

Rio de Janeiro ta biba den ultimo 
luna den un ambiente di violen- 
cia: dato oficial di luna di maart 
ta bisa cu e indice di homicidio a 
crece cu 11,7% compara cu luna 
di maart di 2016, y a yega te na 
497 caso. 

Den otro caso, e violencia a au- 
menta di forma mas radical, en- 
cuanto cantidad di victima cu a 
resulta di accion di polis, cu a 
crece tambe te un 96,7%, te yega 
na 120. 

Riba caya tin un ambiente di in- 
seguridad pa motibo di un mal 
maneho di gobierno y un crisis 
fmanciero cu estado di Rio de Ja- 
neiro ta bibando. 

E reunion a cuminsa mainta tempran, a pesar di e ausencia di 
varios canciyer di region cu no a bay e reunion, bisando cu 
nan tin problema cu agenda of otro motibo diferente. 

Den e reunion, representantenan di pais miembro di Celac 
cu a participa den e convocatorio a analisa e crisis politico na 
Venezuela. 

E reunion a keda inaugura pa presidente di E1 Salvador, San- 
chez Ceren y su canciyer Hugo Martmez. 

E presidente di E1 Salvador a insisti cu e caminda di dialogo ta 
e miho manera di haya paz y solucion pa tur conflicto na Ven- 
ezuela. Sanchez Ceren a pone E1 Salvador como un ehempel. 
E reunion a cuminsa cu participacion di algun di estado 
miembro di Celac. 


Latino America (ElDiariodeHoy).- 
Diamars mainta e sesion extraordi- 
nario di comunidad di estado Latino 
Americano y Caribeño (Celac) a insta- 
la un reunion na sede di ministerio di 
relacion exterior di E1 Salvador. 


Presidente di E1 Salvador a 
lamenta poco asistencia di 
canciyernan na CELAC 


Segun un encuesta 

Lula Da Silva por ta e proximo presidente 

di Brasil 

BRASIL (TVN2).- Ex-presidente Luiz Inácio Lula da Silva por gana e 
prome buelta di eleccion presidencial di Brasil na 2018, apesar di su situa- 
cion hudicial, pa e caso di Petrobras, asina encuesta cu a ser publica diado- 
mingo a informa. 



Lula (2003-2010) lo bira e 
candidato mas vota, cu un 
30% di e electorado aproxi- 
madamente (contra 25-26% 
na december). 

E cantidad ta dobel den com- 
paracion cu cantidad cu Ma- 
rina Silva, ex - ministro de 
su gobierno por haya, cu a 
mantene su mes na un 15%, 
y Jair Bolsonaro, un “outsid- 
er” cu tin entre 14 y 15% di 
voto (desde 8 y 9% anterior- 
mente). 

Bolsonaro por keda na un 
lugar privilegia manera di 
dos posicion, si un di e sce- 
narionan cu a ser analisa den 
e estudio haci pa e organisa- 
cion Datafolha, por bira re- 
alidad. 

Silva ta e unico politico cu 


por vence Lula den di dos 
buelta: 41 contra 38%, un 
diferencia cu Datafolha ta 
considera como un “empate 
tecnico”. 

Den tur encuesta Lula Da 
Silva por gana cu basta punto 
mas den comparacion cu de- 
mas candidatonan. 

“Lula ta den liderazgo, apesar 
di e problema cu e tin tocante 
e caso Lava Jato”, encuesta a 
bisa. 

E ex-lider sindical y funda- 
dor di partido di trahador tin 
cinco proceso di investiga- 
cion pa corupcion, trafico di 
influencia y obstruccion di 
husticia riba su lomba. 

Si algun di nan haya conde- 
na, y despues logra ratifica e 
decision den instancia supe- 
riori, anto e lo no por lansa 


su mes como un candidato 
pa proceso electoral. 

Figura nobo 

E escenario politico di Brasil 
a drenta den turbulencia des- 
de aña cu a pasa, ora cu Dil- 
ma Rousseff (2011-2016), 
sucesor di Lula, a ser destitui 
pa adultera cuentanan pu- 
blico. 

E mala fama a habri porta pa 
otro figura manera e candi- 
dato radical Bolsonaro, cu ta 
defende e ultimo dictadura 
(1964-1985), Joao Doria, ac- 
tual alcalde di ciudad di Sao 
Paulo y otro persona cu no 
tin apego na ningun partido 
pero cu tin prestigio social, 
manera e hues Sergio Moro. 

Datafolha a midi e candida- 
tura hipotetico di e magistra- 
do di prome instancia, Sergio 
Moro cu ta conoci como un 
icono anti-corupcion, pa su 
participacion den e caso di 
Petrobras. 

Moro a nenga su boluntad di 
participa den politica, y el a 
splica cu e lo interoga Lula Da 
Silva na su husgado di Curi- 
tiba dia 10 di mei venidero. E 
encuentro aki a desperta hopi 
interes na Brasil. 

Un posibel candidatura di 
Doria, por suma 9% di vo- 
tonan. 


Accidente riba caretera na Venezuela a laga 12 morto y 37 herido 


VENEZUELA (Bio- 
Bio).- Diamars por 
lo menos 12 perso- 
na a muri y otro 37 
a keda herida den 
un accidente entre 
dos autobus, riba un 
caretera na Puerto 
Ordaz, oriente di 
Venezuela, Fiscalia 
a informa. 


“E accidente a sucede dia- 
mars marduga, caminda un 
autobus a dal contra otro au- 
tobus di transporte publico,” 
ministerio publico a splica. 

E gobernador di Bolivar, 
Francisco Rangel a splica cu 
e accidente a sucede ora cu 
un di autobus tabata acci- 
denta, anto e chauffeur di e 
otro autobus a yega y no a 



ripara e accidente, locual a cu un investigacion pa asina 
provoca cu el a dal di atras haya sa e causa di e accidente, 

contra e prome autobus cu reporte oficial a precisa. 

tabata para. 

“Un autobus tabata staciona 
y e otro a dale. Awor tur cu- 
erpo di seguridad ta activa 
pa atende tur e victimanan,” 

Rangel a informa. 

Funcionario di polis cien- 
tifico y di fiscalia a cuminsa 

Observadornan internacional satisfecho cu proceso electoral 


WILLEMSTAD - E obser- 
vadornan internacional cu 
a supervisa e eleccionnan 
na Corsou, ta satisfecho 
cu e forma cu cosnan a bay 
diabierna ultimo. 

Nan a informa sra. Gober- 
nador Lucille George-Wout 
di nan conclusionnan pre- 
liminar durante un bishita na 
Palacio di Gobernador den 
compania di miembronan di 
Conseho Supremo Electoral. 
Ta trata di observadornan di 
e Organisacion di Estadonan 
Americano (OEA), Caricom, 
Aruba y Sint Maarten. 


E impresion general di e ob- 
servadornan a haya ta, cu 
e eleccion a tuma luga den 
forma adecua, segun stan- 
dardnan internacional. Ade- 
mas nan mes a constata, cu e 
eleccionnan a tuma luga den 
forma trankil y sin estorbo. 
Lo dura dos siman pa nan 
presenta nan relato di loke 
nan a experencia y eventual 
recomendacionnan, asina 
nan a bisa durante un bishita 
na Palacio di Gobernador. 

Gobierno di Corsou cu den 
prome instancia a trata di para 
e eleccionnan, tambe a expre- 


sa satisfaccion pa e forma cu e 
proceso a tuma luga. “Pueblo 
di Corsou den un gran forma 
y trankil a participa na e elec- 
cion di dia 28 di april ultimo, 
caminda un total di 79.838 
hende a haci uzo sagrado di 
nan voto. Gobierno di Cor- 
sou ke felicita e pueblo di 
Corsou den su totalidad, pa 
cu e forma trankil cu a laga e 
eleccion dia 28 di april ultimo 
transcuri. 

Gobierno ta extende un fe- 
licitacion na Conseho Supre- 
mo Electoral di Corsou, tur e 
empleadonan di Kranshi, tur 


e elaboradonan di e diferente 
urnanan y Cuerpo Policial 
cu den un tempo hopi corto 
a contribui pa tur cos a cana 
bon organisa prome, durante 
y despues dje eleccion. Gobi- 
erno ta felicita tur medio di 
comunicacion pa cu e forma 
creativo y eficiente cu a per- 
cura pa nos comunidad por a 
keda informa debidamente pa 
cu e proceso di eleccion. 

Un felicitacion ta bay di parti 
Gobierno pa tur e partidonan 
politico cu a sa di logra un óf 
mas asiento. 

E gabinete di Pueblo ke 


gradici un y tur cu a duna nan 
sosten, pa tog den un tempo 
relativamente corto, e gabi- 
nete aki por a realisa y cumpli 
cu fmalisacion di diferente 
proceso y proyecto cu tabata 
pendiente pa basta tempo. 
Pueblo a scoge y awor ta mo- 
mento pa e grupo cu lo bay 
forma e mayoria den Parla- 
mento dia 11 di mei proximo 
lo sa di scoge un Gobierno 
cu lo bay pone man na obra 
mesora, pa asina sigui cu a 
tantisimo trabounan cu tin pa 
haci na bienestar di nos co- 
munidad, asina Gobierno di 
Corsou ta bisa. 


Circulacion di arma un preocupacion serio 


Cuater herido den fin di siman di deramentonan, 

cu saldo di dos morto 


WILLEMSTAD - Dife- 
rente caso di deramento 
den fin di siman a produci 
cuater herido, di cua dos 
morto fatal. 

E caso mas serio a tuma luga 
diadomingo 30 di april ul- 
timo, alrededor di 18.50or, 
Central di Polis a dirigi un 
patruya na Mirla Platéweg pa 
un caso di tiramento cu her- 
ido. E patruya cu a yega na e 


sitio a haya un dama drumi 
abou cu herida di bala y ta- 
bata sangra. 

Mas aleu den un hanchi di 
tera riba mes un Caya polis 
a bin topa cu un di dos vic- 
tima un homber drumi abou 
na suela cu herida di bala cu 
no tabata duna señal di bida. 
For di un investigacion pre- 
liminar cu polis a realisa na e 
sitio a resulta cu tanto e dama 
como e homber tabata sinta 


pafo di un Bar Restaurant 
riba e Caya ariba menciona. 
Na un dado momento un 
auto lo mester a para dilanti 
di e luga y no ta conoci ainda 
cu e sospechoso(nan) a baha 
for di e auto of cu nan a los 
tironan dirigi for di den e auto 
riba e victimanan. Despues di 
nan acto e sospechoso(nan) a 
bandona e sitio. 

Dokter di polis cu a presenta 
na e sitio a constata morto di 

ambos victima. Continuan- 
do cu e investigacion polis a 
tuma nota cu e dama victima 
tabatin un cantidad di herida 
di bala rond su curpa, mien- 
tras e victima masculino ta- 
batin herida di bala na e parti 
ariba di su curpa. 

Na bienestar di e investiga- 
cion den prome instancia, 
Polis no a duna identidad di 
ambos victima, pero a pidi 
cooperacion di publico pa 
yuda den e investigacion. Po- 
lis a haya y confisca un canti- 
dad di ‘huls’ na e sitio. 

Riba ordo di fiscal di Min- 
isterio Publico a confisca 
e curpa sin bida di e victi- 
manan pa mas investigacion. 
A identifica e victimanan 
despues como e dama Jour- 
daine Vernee Richardson, 
nace na Corsou 19 maart 
1979 y homber Shanelo Jose 
Martina nace na Corsou 19 
maart 1987. 

Anteriormente diasabra den 
careda di 14.23or Central di 
Polis a dirigi un patruya pa 
Policlinica di SEHOS ca- 
minda dos homber a yega cu 
herida di bala. E patruya cu a 
yega Poli a topa en berdad cu 
dos homber cu herida di bala, 
respectivamente di 26 y 18 
aña, un cu herida di bala na 


su pia robes y e otro na lomba 
y parti abou di su curpa. 

E chauffeur y un di e victi- 
manan a declara na polis cu 
nan tabata core riba Hugen- 
holtszweg na altura di Rot- 
terdam. Dado momento nan 
a mira un homber para canto 
di un auto y na momento cu 
nan a pasa e homber aki a los 
algun tiro dirigi riba nan, cu e 
resultado ariba menciona. 
Despues di su acto e homber 
sospechoso aki a drenta den 
e auto y persigui nan. Nan 
a core bay Poli. Central a 
dirigi team di recherche y e 
team Forensico na Poli. Polis 
a confisca e auto cu e victi- 
manan tabata aden. Polis ta 
investigando e caso aki. 
Tabatin informacion di otro 
casonan di tiramento, entre 
otro na Koraal Specht y tam- 
be na Ser’i Mahuma, pero no 
tabatin confirmacion di e ca- 
sonan aki. 

Like us on 
Facebook 

No ta necesario nombra un informador 


Intencion pa nombra formado pa un gobierno nobo mesora 


WILLEMSTAD - Tur cos 
ta indica, cu lo nombra 
un formado mesora cu e 
tarea pa forma un gobi- 
erno nobo cu sosten di un 
mayoria den parlamento. 
Considerando cu ya caba 
a firma un acuerdo di dis- 
ponibilidad no tin sentido 
pa investiga otro alterna- 
tivanan. 

“Esey lo ta perdemento di 
tempo valioso. Pero mes- 
ter reconoce, cu esey ta un 
prerogativo di sra. Goberna- 
dor despues di consulta cu 
expertonan y tambe e parti- 
donan mes. Ademas mester 
wak pa Corsou tin un gobi- 
erno nobo mas pronto posi- 
bel”, asina diferente experto 
cu a sigui procesonan di for- 
macion den pasado a indica. 

Sra. Gobernador a cuminsa e 
consulta diasabra, caminda el 
a papia cu vice presidente di 
Raad van Advies, presiden- 
te di parlamento Amerigo 
Thode (MFK) y minister 
di estado Jaime Saleh. Pa 
awe y mañan lo papia cu e 
lidernan di e partidonan cu a 
haya asiento den parlamento 
di Corsou. Nan ta Eugéne 
Rhuggenaath, Hensley Koei- 
man, Gerrit Schotte, Am- 
paro dos Santos, Jaime Cor- 
doba, Suzy-Camelia-Rómer 
y Marilyn Moses. 

E partidonan di e aliansa di 
12 cu ta PAR/MAN y PIN 
cu a firma un aliansa ayera 
nochi laat, lo opta pa salta 
e proceso di informacion. 
Den un declaracion firma 
den oranan laat di ayera no- 
chi, e partidonan a firma un 
documento di disponibilidad 
y hasta a yega mesora na un 
reparticion di e 9 ministeri- 
onan. Esey ta haci nombra- 
mento di un of mas formado 
superfluo. 

E partidonan ta bisa den e 
documento cu nan a firma 
na e sede di Lions Club na 
Klein Kwartier cu nan tin un 
mayoria absoluto den parla- 
mento di Corsou. “Nos ta 
dispuesto pa traha riba un 
gobierno di coalicion di 2017 
pa 2021 basa riba stabilidad, 
integridad, cooperacion, 
siguridad, formacion exclu- 
sividad, orden y innovacion 
pa asina realisa e potencial di 
Corsou y aumento bienestar 
di pueblo. 

E acuerdo aki ta forma e base 
tambe pa yega na un acuer- 
do di gobernacion den cua e 
puntonan aki tin prioridad. 


Den un periodo di tres luna, 
na momento cu e gobierno 
nobo sinta, lo establece un 
programa di gobernacion a 
base di e puntonan di priori- 
dad”. E documento ta forma 
pa Rhuggenaath na nomber 
di PAR, Hensley Koeiman 
(MAN) y Suzy Camelia- 
Rómer (PIN). 


A dicidi mesora riba e repar- 
ticion di cartera den cua PAR 
lo haya Asuntonan General, 
incluyendo Refmeria di Cor- 
sou; Minister di Enseñansa, 
Cultura, Ciencia y Deporte; 
Minister di Trafico, Trans- 
porte y Planificacion Urbano 
y Minister di Husticia. 
Partido MAN lo haya e cart- 


eranan Financia, Desaroyo 
Economico, incluyendo 
Curoil, Aqualectra y Busk- 
abaai; Minister di Desaroyo 
Social, Labor y Bienestar; 
Minister di Gobernacion, Pl- 
anificacion y Servicio. 

Partido PIN lo haya e carta 
di Salubridad, Medio Am- 


biente y Naturalesa. Ya caba 
nomber di e diferente can- 
didatonan a cuminsa circula. 
Den nan tin Rhuggenaath, 
Jesus-Leito, Alcalá-Walle di 
PAR, Koeiman, Martina y 
Gijsbertha pa MAN y Suzy 
Camelia-Rómer di PIN. No 
tin nomber menciona pa 
husticia y BPD. 

Clasificado Economico 


PERSONAL GRATIS MX 20 PALABRA- TA ACEPTA AVISO FOR Dl 9:00 AM -4:00 PM 

PASA LAGA BO AVISO NA OFICINA Dl BON DIA ARUBA WESTSTRAAT #22 


TA HUUR 

Appartament nobo full muebla di 
2 kamber, alarm, airco inverters 
excl: utilidades, coriente 
pre pago. Pa luna FI.1500 
mas un luna di borg. 

Por bel na: 660 8666 / 565 3228 
Sabana Basora 154 B 
Banda di Calidad Supermarket 


SERVICIO PUBLICO 

Se realiza trabajo de pintura y 
mantenimiento de casas. Gente 
seria y responsable.Buen precio 

Tel. 565 8198 


TABENDE 

Tur tipo di santo, piedra y graniet 
y tambe ta duna servicio di corta 
mata y tira sushi afo 
Tel.562 2532 


TABENDE 

Piano Classico 
Chandeliers nobo, maleta, 
casita pa transporta cacho, 
surfboard, lessenaar pa mucha 
2 pida glass, 2 meter 
pa 1 meter 25 
Tel: 561 0956 


SERVICIO PUBLICO 

Señora responsable ta busca 
trabou den area di limpiesa y 
tambe ta cuida hende grandi y 
por baby sit. 

Tel. 743 8899 


SERVICIO PUBLICO 

Auto + Hero Bieu 
ta cobra FI.35 pa tira auto biew 
afo y FI10 pa frigidaire, stoof, 
wasmashin etc 

Tel.561 4297/561 5179 


SERVICIO PUBLICO 

Se ofrece servicio de reparacion 
e instalación de aires acondicio- 
nados Split e industrial también 
reparamos frigidaire, cuartos 
frios y fabricadores de hielo 
Tel. 600 0750 


FOR RENTE 

Office space for rent 
Zuidstraat # 1A Oranjestad 
95 m2 4 rooms, 2 baths 
Awg.3.500 
Call Muna 593 4647 
www.mpgaruba.com 


SERVICIO PUBLICO 

Paraiso de Rosa 
Ta ofrece su servicio pa cuida 
hende grandi. Nos ta hende spe- 
cialisa cu pasenshi y servicial 

Tel.566 2687/732 2590 


SERVICIO PUBLICO 

Master Nails 

Pa e miho servicio y experiencia 
den mantencion y atencion pa 
bo huñanan. Yama pa un cita 

Tel. 744 9214 


TAHUUR 

Un cas na Tarabana Residencia 
3 camber, 2 baño, sala comedor, 
cushina + BBQ di 
bloqui y mita baño. 
Disponibel pa 1 di July, 2017 
Tel. 563 7626 

SE ALQUILA 

una habitacion con todo incluido 
Dirección Playa (Brikstraat) 
Para más información 
llamar 

Call 564 1979 


TABENDE 

un set di copi thea di aña 1875 
pa $40 

Tel. 564 4456 /5851587 


FOR RENT 

Long term. Brand new, mod- 
ern, semi-furnished Home for 
rent with 3 bedr, 2 bath, walkin 
closet, garage, fully fenced 
$1572 P.M. FL.2.750 P.M. 
Tel. 593 8082 


TA BENDE 

un tereno na Playa eigendom 
1304 m2 
Situa na 

Kwarstraat / van Dragstraat / 
Eekhoustraat 
Mon Plaisir, Oranjestad 
Contact tel: 594 2007 


AB0NA PA SOLAMENTE AFL. 35,- PA LUNAYRICIBITUR DIA B0 CORANTNAN PREFERI 

MAS GERCA Dl BOI 



Telefon 

Nomber completo: 
Adres di entrega: 
Adres di cobranza: 


□ Cobranza na Cas. 

□ Cobranza na Trabao. 

CD Paga via Banco (Standing Order) Aruba Bank no:33266 8 

□ Paga Aruba Bank AB0 0NLINE . 

□ Paga CMB0NLINE. 

□ Personal na oficina di Bon Dia Aruba. 

□ Pone den Box. 

□ Tira den Cura. 


Paqo Adelanta: nsLuna DóLuna Dlaña 


Yama na telefon: 582-7800 of manda un email na accounting@bondia.com 

www.bondia24.com 


TAHUUR 

1 Studio appartment semi 
muebla, baño separa, excl: 
utilidades, area trankilo 
Simeon Antonio 
Cel. 594 5576 


TAHUUR 

Apartment 1 camber, baño, 
sala, cushina. Afl.775,= 

+ 1 luna deposit. awa y coriente 
apart. Madiki67 
Tel. 593 0769 /583 2034 


SERVICIO PUBLICO 

Ta ofrece servcio di costurera 
pa cuida hende grandi of mucha 
Haci cas limpi 

Tel. 748 2791 


SERVICIO PUBLICO 

Se hace blower y planchado 
de cabello y también 
keratina 

Tel. 564 4456 


TABENDE 

Gordura 

Ora bo cumpra 20 saco di 
Fls.5 bo ta haña 5 gratis. Bo 
mes mester buske 

Tel. 583 2034/ 593 0769 


TABENDE 

un Osterizer e tin 5 pida pa 
Fls.175 

Tel.564 4456 


TABENDE 

un security alarm system pa 
negoshi paña 
* Receptionist desk 
* Display table y full body 
mannequins 
Tel. 593 7366 


FOR SALE 

1 Kia Sportage autm 2014 
Klm 27.000 Price Fls.29.900 
1 Mazda 3 autm 2011 Klm 
45.000 Price Fls.17.500 
1 Nissan Versa autm 2014 
Klm 35.000 Price Fls.18.900 
Tel. 560 9494 


TAHUUR 

un tereno 435 m2, eigendom 
inclui un trailer pa oficina 
Afl.1.500,= pa luna. Terenota 
situa patras di Smith and Dorlas, 
na Domincanesse straat. 

Pa mas info yama na 
Tel.592 9966 


TA OFRECE 

Dr. Enrique Machin 
Cirugia de Catarata, Glaucoma, 
Retina, Retinopatia diabetica 
Laser Argon, Yag Laser 
Clinica de Ojos, Maracaibo 
Tel.+58426 2673588 


TAHUUR 

Studio apartament semi-muebla 
situa na Noord 

Tel.561 0956 


TAHUUR 

Apartamento amplio, 

1 bedroom muebla, priva 
+ laundry, cable pa 
pareha sin yiu 
Awg. 950 pa luna 
Tel. 733 1201 


FOR RENT 

Rooi Santo 150 
3 bed / 2 bath house with pool 
fully furnished, air conditioning , 
tropical garden . 

Monthly $3,000 excl. 

Call Selva 565 8816 
selva@mpgaruba.com 
www. mpgaruba.com 


TAHUUR 

Apartamento 1 kamber, muebla 
pa 1 of 2 persona sin yiu. 
Awa, cable, Gas, entrada priva 
y parking. Afl.1,100,- p/l 
Wayaca Residence 
Tel. 592 9966 


TA BUSCA 

un persona honesto y amable 
cu pasenshi pa compaña un Sra 
di 73 aña na Savaneta cu por 
keda drumi...Preferibel arubiano 
Tel. 584 9039 puntra pa Diana 


TA BENDE 

cas situa na Socotorolaan 25 
3 camber cu closet, 2 baño, sala 
comedor, cushina, porch, cura. 

Central pa tur caminda. 

Prijs taxatie rapport Aw.278.000 
Prijs pidi den man Awg. 225.000 
Tel. 593 0909 


SERVICIO PUBLICO 

ta ofrece servicio di limpiesa di 
cas of cuida mucha of 
hende grandi. 

Mi ta serio y responsabel 

Tel. 630 5880 


TAHUUR 

Una habitación con todo 
incluido en Oranjestad 

Tel. 5641979 


TABENDE 

un Cushina completo di 
Aruwood color shinishi 

Tel- 568 1465 


TAHUUR 

2 bedrooms, kitchen, din- 
ningroom & living room, 1 
bathroom, airco’s prepaid 
electricity, utilities excl. 
quiet area Simon Antonio 
Tel. 594 5576 

Skirbi pa Ruthy”LacLy Ruth”Vrieswijk-Bergen 


Bon dia yen di alegria 



ORANJESTAD - Dushi 
pa a gosa di un otro fin di 
siman largo cu e par di di- 
anan liber, e dia di e cum- 
pleaños di nos Rey Wil- 
lem Alexander y despues 
tambe dia prome di mei, 
Dia di Obrero. Hopi ta 
esnan cu a bay celebra 
na e diferente actividad- 
nan cu tawata tin, e.o. na 
Djiespies Happy Hour y 
den fin di siman e festival 
di cuminda di Truck riba 
Plaza Nicky. 

Nos tambe a bay pa cumpra 
algo dushi di come, pero e ri- 
jnan tawata demasiado largo 
y nos tawata tin cita pa bay 
e actividad di Homenahe 
na baluartenan di nos dushi 
bario di Dakota tur dia, cu 
otro aña lo ta di 10 aña cu e 
bunita actividad aki ta tuma 
luga, danki na parlamentario 
Marlon Sneeky su tremendo 
comision, e.o. sra. Magda 
Steenen. Pabien na tur e 17 
personanan cu e aña aki a 
ricibi nan reconocimento pa 
nan aporte , sosten y of nan 
bon trabaonan eherce pa nan 
Bario y vecindario y of pa 
Aruba. Den tur bario tin nos 


dushi hendenan cu ta destaca 
y ta bunita pa duna nan un of 
otro reconocimento. Manera 
Julie Julie cu ta traha na ra- 
dio Power FM semper ta bin 
cu bunita actividadnan den 
su programa cu ta inspira e 
pueblo, e.o. cu programanan 
di haci ehercicio y como sa- 
ludabel e.o. cu subway of 
otro cumindanan saludabel. 
Mi ta apoya tur cu ta traha 
den e ramo di radio difusion 
cu ta re educa nos pueblo 
cu cosnan bon y bunita. Mi 
ta apoya tambe nos dushi 
hendenan cu ta toca gratu- 
itamente fin di luna den e 
concierto dominical na Bib- 
lioteca Nacional. Y claro, e 
comision organisado su tras, 
e.o. sra. Mayra de Graaf cu a 
sigui den e pasonan di Joyce 
Pereira. Ta hendenan cu 
ta gusta haci cosnan bon y 
bunita pa otronan tambe por 
gosa. Nos no por lubida Ma- 
ria Silva di Vibrations PR y 
Beach Lama di “Basha Foun- 
dation” cu recientemente a 
organisa nan prome “Poetry 
Night” pa mucha na “The 
Butterfly farm” cu entre otro 
un dushi grupo di muchanan 
bou direccion dinamico y tal- 


entoso di Juffrouw Munye 
Oduber Winklaar. E grupo 
aki cu ta carga e nomber di 
“Dede Pikiña” a duna un su- 
per bunita presentacion, pero 
tambe tur e otro muchanan a 
destaca den nan mesun estilo 
di recita y of canta. Oh, con 
nos ta gosa atende e sorto di 
actividadnan social cultural 
aki ! Bo ta realisa con dushi 
ta pa biba riba nos dushi isla 
bendiciona den tur libertad 
di expresion. Nos ta purba di 
comparti mas tanto di nan cu 
ta posibel den nos relatonan 
di un bes pa siman den nos 
corantnan local den nos me- 
sun estilo di curason. 

Nos ta apoya tambe e dos 
hobennan Theron y Emma 
cu ta bay logra un di nan 
soñonan pronto den campe- 
onatonan di judo den exte- 
rior, te na China leu aya. Nos 
a drop in na e club di RCA pa 
cumpra cuminda dushi, den 
nan actividad pa recauda fon- 
do pa e dos hobennan aki bay 
representa nos dushi Aruba 
dignamente den exterior. 

Un otro dushi actividad 
tawata esun di fli, na Noord, 
na unda mi bunita amiga 
Sharlyn a para hurado. Ey- 
nan si nos no a make e pa 
bay, pero ta felicita Sharlyn y 
su casa Mikel Tromp, Mikel 
a haya un “lintje in de Orde 
van Oranje Nassau” e aña 
aki, un lintje bon mereci. Pa- 
bien na tur e ciudadanonan 
cu e aña aki a ricibi un lintje 
for di man di nos distinguido 
Gobernador Sr. Alphonso 
Boekhoudt den nomber di 
nos Rey Willem Alexander. 
Si, ta dushi ora cosnan bon 
y bunita ta sosode riba nos 
pida baranca. Boso tambe a 
wak na television Hulandes 
con bunita nan a celebra e 





cumpleaños di nos rey na 
Hulanda ? Bunita noh !!! Y 
ki bunita nos reina Maxima 
a luci den su bistinan yen di 
color! 

Ta awe numa nos a baha e 
slingernan “rood-wit-blauw” 
cu a crea mas dushi ambiente 
den cas. 


Shonnan, ban sigui gradici 
Dios pa un otro bunita dia 
regala na nos, un dia yen di 
alegria! 

Ban sigui halsa su nomber pa 
e bendicionnan riba nos isla, 
nos hogar y nos famia! 

Pasa un dushi dia yen di 
alegria! 














DIARANSON 3 MEI 


fl12 lRIBA CAYA 


B HHP« 


Negoshi di F&M Cleaning a haya 
bishita di antisocial 



ORANJESTAD -Dialuna atardi bisiña atento a scucha zonido pafo y ta mira cu nan 
lo a forsa un rolluik y kibra e bentana na F&M Cleaning N.V y un homber coriendo 
bay direccion abou. 

Di biaha e persona ta avisa central di polis. Na yegada di e patruya hunto cu e persona encarga 
cu e negoshi polis ta drenta paden y tuma nota cu e homber lo a bay cu un laptop cu tawata 
poni riba mesa. Polis a tuma datonan. 



Accidente cu impacto fuerte na Savaneta 



SAVANETA - Dialuna mardu- 
ga ariba e caminda di Savaneta 
a sucede un accidente unda un 
Camry y un Accent a dal con- 
tra di otro. 

E Accent a hasta dal contra un 
palo di luz, pero no tabatin ningun 
persona herida. Un auto sin docu- 
mento y e personanan a bandona 
e sitio a pone cu polis a confisca 
ambos auto, y solicita specialista di 
trafico. 

Homber gara ta horta na hotel gara pa 
personal di siguridad 


Quadracer a drenta cura di cas na Ayo y 
dos persona a resulta herida 

di palo di cura di cas dren- 
ta te paden. 

E impacto fuerte a laga am- 
bos persona herida, ambu- 
lance a presenta y atende cu 
e victima. Polis tambe tabata 
presente pa asina tuma da- 
tonan. 


ROOI SANTO - Diamars merdia personal di sigu- 
ridad di Ritz Carlton a gara un ladron ta horta ariba 
tereno di e hotel. 

Di biaha e miembronan di siguridad a cuminsa core tras di e 
ladron aki cu tabata riba su bais. A logra gar’e ariba e caminda 
di Rooi Santo y avisa Polis. Patruya a presenta na e sitio di 
biaha y asina detene e homber y bay cu ne warda pa keda in- 
teroga pa un sub fiscal y pasa over pa recherchenan di Strand 
Politie. 







AYO - Diadomingo at- 
ardi ariba e caminda di 
Ayo a sucede un accidente 


caminda dos dama ariba 
quadracer pa motibo 
desconoci a perde control 
cu e ATV basha un porta 


FLEAMARKET 

ROCOCO PLAZA 

Tanki Leendert Road 4 A 

PIADOMINGO 7 MAYO 
Start 9 am BIG SALE 
Tiendas di Antiquedad 
Habri TUR DIA 9-4 pm 
SPECIAL SALE MEJBLES 
Call forinfo: Ph. 741-56d0 
Wholesaler BubblePlastic 


CAMBIO Dl ORARIO O O O O 



ELMAR 

Redefining Energy 


En conexion cu reunion pa 
empieadonan, N.V. Elmar su 
oficinanan lo habri mas laat. 


Diaranson, 3 di mei 201 7 , 
pa 10.00 A.M. 


Nos disculpa pa cualkier 
inconveniencia cu esaki porcausa. 


Ps más inlbrmadon yarra S23'7lOOuf e-mail nos via GHtornercetvicsi 

Pronostico di tempo 


Tempo: 

Levemente te parcialmente 
nubla cu un chens pa awa- 
sero local. 

Temperatura maximo 33 
grado Celsius y temperatura 
minimo 27 grado Celsius. 
Solo lo baha awe nochi 
06:54pm y lo sali mañan 
mainta 06:19am. 

Biento: 


Modera te basta fuerte for di 
direccion generalmente oost; 
forsa 4 te 5 (20 te 39 km/ 
ora, 11 te 21 nudo). Den dia 
fuerte te posiblemente duro 
den rafaga; forsa 6 te 7 (40 te 
61 km/ora, 22 te 33 nudo) 

Situacion general di tem- 
po: 

Un disturbio na nivelnan 
mas halto di atmosfera den 


parti oost di Caribe, lo per- 
cura pa humedad den region 
local. Pa e motibo aki por 
spera algun awasero riba e 
isla den a proximo 24 oranan. 
Mas aleu e stof fmi den aire 
tambe lo disminui gradual- 
mente den e proximo dianan 
y e visibilidad lo bira poco 
mas miho. 

Condicion di lama: 


Olanan di lama lo ta for di di- 
reccion oost cu haltura di 4 te 
localmente 6 pia. 

E olanan di mas halto ta na 
costa noordwest di nos isla. 
Ta pidi ocupantenan di boto 
chikito pa tene cuenta cu 
lama por ta poco bruto spe- 
cialmente na costa noord- 
west. Ta pidi usuarionan di 
lama en general pa tambe 
tene cuenta cu esaki. 



Di un curiosidadpa fascinacion 

Arubiano ta duna curso avansa di hipnosis na Utah 




Durante di e añanan Jerry, 
un legendario, a haci mas 
cu 50,000 sesion di hipnosis 
cual a crea e base di ÓMNI 
Hypnosis Training Center. 
Pa motibo cu e tabata biran- 
do bieu, algun aña atras e la 
selecciona un grupo di per- 
sona cu e la entrena pa por a 
duna e les avansa aki y asigna 
nan como OMNI Designat- 
ed Certified Instructor. Na 
2013 Eddy a ricibi e training 
y a wordo otorga e teritorio 
di Caribe Hulandes (OMNI 
Dutch Caribbean). Aunke 
cu na maart ultimo Jerry a 
fayece, e ta tin e vision pa al- 
gun aña prome a traspasa e 
compania pa un grupo hopi 
entusiasma di Suisa cual a 
permiti e metodonan avansa 
di OMNI di sigui y ta hasta 
crece enormemente rond 
mundo, particularmente na 
Europa. OMNI ta e unico 
organisacion di hipnosis na 
mundo cu tin e certificacion 
di calidad ISO 9001. 

Pa por wordo a wordo cer- 
tifica e cursistanan mester 
a tuma un minimo di 100 
ora di training intensivo y 
despues di pasa e examen 
nan ta ricibi e titulo di hip- 
noterapista di OMNI. Nan 
certificado ta ser reconoci pa 
tur e organisacion mas gran- 
di di hipnosis na mundo. 


UTAH - 9 persona di 
diferente estado di Merca 
entre otro Arizona, New 
Mexico, Illinois y Utah a 
gradua como hipnotera- 
pista certifica. 


E curso a wordo patrocina 
pa Theta Wellness Center 
na Utah y a wordo presenta 
door di e yiu di tera Eddy 
Oduber. Esaki ta di dos bi- 
aha cu e curso ta wordo 
duna na Utah y e reaccion 
tabata asina positivo cu The- 
ta Wellness Center a pidi 
Eddy pa considera haci e 
curso un evento anual ya cu 
nan a ricibi masha hopi peti- 
cion pa participa na e curso. 


Den e ultimo 10 aña Eddy 
a pasa mayoria di su tempo 
liber ta studia hipnosis avan- 
sa cu e miho instructornan 
na mundo y loke a cuminsa 
manera un curiosidad a bira 
un fascinacion. Coronacion 
di su carera den hipnosis 
tabata di a wordo certifica 
como un Designated Cer- 
tified Instructor (DCI) pa 
OMNI Hipnosis Training 
Center. OMNI ta e scol mas 


grandi di hipnosis avansa na 
mundo y na 2016 so ta tin 
mas di 1000 graduado. 

Rond di mundo hopi hende 
ta interesa pa studia hipno- 


sis avansa sea ta como carera 
profesional, pa practica ad- 
hunto cu otro terapia of 
simplemente pa curiosidad. 
Lamentablemente pa hopi 
aña no ta tin un structura 


estableci confiabel cu por a 
duna un entrenamento asina 
na un nivel profesional. Cu 
esaki na mente na 1979 Ger- 
ald (Jerry) Kein a cuminsa 
OMNI Hypnosis Training 
Center na Florida y a de- 
saroya un programa cu ta 
permiti esunnan cu poco 
conocemento di hipnosis pa 
den un tempo relativamente 
corto por siña haci hipnosis 
avansa. 




















B W 


HENDEI9B 


DIARANSON 3 MEI 2017 


Monumentonan arkeologico y turismo sostenibel, un topico hopi interesante pa publico 

Charla di Museo Arqueologico Aruba exitoso na MFA Noord 




NOORD - Diahuebs dia 
20 di april ultimo Museo 
Arqueologico a ofrece un 
charla na MFA Noord en 
conexion cu conmemora- 
cion di Dia Internacional 
di Monumentonan y si- 
tionan. 

Den e tema di ICONOS pa 
2017 “Cultural heritage and 
sustainable tourism”, y den 
colaboracion cu ‘Stichting 
Monumentenfonds’ y MFA 
Noord, drs. Arkeologo Ray- 


mundo Dijkhoff a duna e 
presentacion c Monumenton- 
an Arqueologico c na un pu- 
blico diverso y hopi interesa. 
Francis Jacobs a percura pa 
un dushi ambiente cu mu- 
sica riba steelpan prome cu a 
cuminsa cu e charla. 

Aunke cu e presentacion a 
tuma luga den periodo di 
vakantie di Pasco Grandi, a 
presenta hasta algun hoben 
cu tabata masha interesa den 
historia di nos isla. Algun 
interesado fiel di actividad- 




nan di Museo Arqueologico, 
pero tambe personanan cu 
recien nan interesa ser lanta 
pa haya sa mas di nos her- 
encia cultural, a intercambia 
hopi anima cu arqueologo 
Dijkhoff y tambe cu assistent 
arkeologo Hiram Angela. 
Esaki tabata e ‘kick-off’ di 
un serie di charla cu Museo 
lo ofrece publico den trans- 
curso di proximo lunanan, 
den periodo cu salanan di 
exposicion ta cera pa publico 
en conexion cu trabounan 





di mantencion. Por spera 
topiconan diverso dentro di e 
tema di arkeologia cu lo ser 
treci na diferente localidad 
rond di Aruba. E siguiente 
presentacionnan lo tuma 
luga na Biblioteca Nacional 


Aruba y na MFA Paradera, 
pues keda pendiente via 
medionan di comunicacion 
como tambe via facebook 
Archeo Aruba y National Ar- 
chaeological Museum Aruba 
pa mas informacion. 



Featuring the leaders of the Political Parties: 

AVP- MAS-MEP-POR-PPA-RED-UPP 


For ikkei saie please contacL: 

Omba Visions 

585-0054.746-1084 or 564-5685 


For inore mfontiation on the event please contact: 

Aruba Chamber of Commerce 

^582-1566 cxt. 27/30/35 

Presidente di Parla- 
mento y demas Parla- 
mentarionan, Minis- 
ter President y demas 
Mandatarionan, famia 
y amigonan, Dama y 
cabayeronan: Bon no- 
chi y bon bini. 

Ta un grato placer pa 
saluda boso riba un dia 
memorabel manera es- 
aki. Awe nos t’ey hunto 
pa celebra e di 50 cum- 
pleaños di nos Rey Wil- 
lem-Alexander na Aruba, 
como parti di e Reino 
Hulandes. 

Un cumpleaño ta para 
como simbolo pa re- 
corda nos di e dia cu 
nos a nace y ta yuda nos 
refleha riba bida. E dia 
ey ta un dia cu nos tur, 
irespecto con diferente 
nos ta, ta haya cu mester 
wordo recorda. Pero ora 
cu un persona ta cumpli 
50 aña e tin un contenido 
special. Probablemente 
tur di boso cu ta 50+ ta 
corda con boso a celebra 
e fecha memorabel aki. 

Loke ta hacie di 50 cum- 
pleaño special ta e echo 
cu e ta un momento cu 
nos tin e tendencia pa 
para keto, y wak atras na 


e periodo cu a pasa y na mes 
momento reflexiona ariba e 
periodo nos dilanti. Den e 
caso di nos Rey Willem-Al- 
exander, nos ta wak cu e.o. el 
a dicidi di permiti 150 otro 
cumpleañeronan di 50 aña 
celebra esaki hunto cu ne cu 
un comemento na Amster- 
dam. Pe ta importante tam- 
be pa na un momento asina 
bo para keto pa aprecia loke 
bo tin: bo estado di salud y 
bo sernan keri. 

Na Aruba, nos tin un stima- 
cion grandi pa e Cas Real. 
Aruba a sa di demostra esey 
durante e bishita recien di 
nos Prinses Beatrix. Corien- 
do den bus cu nos Prinses 
mi a wak hendenan decora 
nan cas na oraño, hisa ban- 
dera Hulandes, para basta 
largo warda e bus pasa pa 
nan por zwaai y saluda. Nan 
a guia tanto muchanan como 
e grandinan bin pafo di nan 
cas, y hasta a saca esnan cu 
no por cana den rolstoel pa 
saluda nos Prinses. 

P’esey e ta na su luga pa nos 
celebra e cumpleaños di nos 
Rey Willem-Alexander. E ta 
pas pa ariba un dia manera 
awe nos brinda na su hon- 
or. Pa nos refleha riba dje 
como nos Rey den forma 
special den nos pensamen- 


tonan y nos oracion. Awe 
nos atencion ta riba dje. Pero 
kisas hopi di nos lo tin gana 
di haya sa mas di ken ta nos 
Rey Willem-Alexander. His- 
torica y experto den nos Cas 
Real, sra. Dorine Hermans, a 
describi nos Rey di siguiente 
forma: 

E ta describie como un 
hende cu ta relaha su mes 
door... 

di stuur un avion, y bula bay 
den laira. “Si mi tabata Alex- 
ander Jansen, lo mi a bira pi- 
loto”, el a bisa Renate Rubin- 
stein, cu a pinta un cuadro di 
dje dia el a cumpli 18 aña. Na 
1992 Rey Willem-Alexander 
a alcansa e punto culminante 
di su carera como piloto na 
Kenia. Pa tres siman largo e 
mester a bula riba un grupo 
di 240 olifanti, menasa cu ex- 
tincion, pa proteha nan con- 
tra di hendenan cu ta mata 
nan ilegal. Pa e por mantene 
su licencia di piloto e mester 
cumpli suficiente ora di vue- 
lo y p’esey e ta un piloto sin 
salario di KLM. 

Tambe e ta wordo descri- 
bi como un hende cu ta 
scucha na... 

tur sorto di musica. “Tanto 
musica clasico como mod- 
erno” el a bisa na 1993. 
“Musica clasico ta trece un 
trankilidad. Si mi kier sinta 
cu mi wowonan cera, mi ta 
pone musica clasico toca.” 
Pero esnan cu a sigui su in- 
auguracion ta corda con e 
DJ di musica “house” - Ar- 
min van Buuren - a toca e 
musica aki pe. Amantenan di 
TV ta corda bon con Willem- 
Alexander tabata bula hunto 
cu Armin na un concierto 
di “house” na New York na 
2009. 

E ta bisa cu e parti di su 



Discurso di Gobernador durante 

Oranjeviering 




ta ... 

tur loke tin di haber cu de- 
porte. E ta gusta anima e 
deportistanan di nos Reino, 
pero tambe consola nan ora 
cu nan perde, y duna premio/ 
medaya na esnan cu a gana. 
Tempo cu e team di hocky 
di damanan a gana brons 
na Olimpiada di Atlanta na 
1996, ela core subi veld pa 
brasa e team. E1 a haci mes- 
cos na 2008 na Beijing ora cu 
e damanan di e team di wa- 
terpolo a gana medaya di oro. 
Ora cu Sven Kramer a perde 
e campeonato na Olimpiada 
di 2010 door di un fayo den 
cambio di pista, Rey Wil- 
lem-Alexander a bisa: “Mi 
curazon ta yora. Esaki no 
por wordo describi cu ningun 
pen.” 


Nos por ta contento cu nos 
tin un Rey cu ta convivi cu 
nos. Pasobra nos tur mester 
admiti cu no ta facil pa ta un 
gobernante den un era ca- 
minda cu egocentrismo ta 
domina. Un era den cua nos 
ta mira cu e falta pa sirbi e in- 
teres di e prohimo por pone 
henter un nacion sufri. 


P’esey e miho regalo cu nos 
por duna nos Rey- si boso a 
tende bon, nos por duna Rey 
Willem-Alexander un regalo 
- esey ta, cu nos lo percura 
cu como pais nos desaroya 
den un forma sano e tempo 
cu tin nos dilanti. 


Como miembro honorario 
Comite Olimpico Interna- 
cional, e ta demostra cu door 
di deporte bo ta bira un “hen- 
de mas completo”. Na 1986 
ela schaats e Elfstedentocht. 
Na 1992 el a core e marathon 
di New York. Pa hopi aña e 
miembronan di siguridad 
mester core riba bicicleta ora 
cu e ta sali “jog” den e boske- 
nan tras di Eikenhorst. 

Y mi no por keda sin 
menciona loke ta un di su 
miho caracteristicanan 


Algo cu mi a experiencia personalmente 
ta cu Rey Willem-Alexander ta hopi bon 
den pone cualkier hende sinti su mes co- 
modo den su presencia. E ta haci esaki 
cu tur sorto di hende. Hasta su mama 
Prinses Beatrix ta reconoce cu e ta logra 
esaki cada biaha cu su bon sentido di hu- 


mor. 

Na 1987 caba el a bishita Aruba como 
Prins, despues cu Aruba a haya su Sta- 
tus Aparte. Como pais hoben cu a caba 
di cuminsa para riba su propio pia, el 
a mira cu propio wowo con cos tabata 
hopi diferente cu awor. Na november 


2013, Willem Alexander y 
Maxima, a bishita Aruba pa 
prome biaha como Rey y 
Reina. Na e ocasion Aruba a 
regala nan un bunita conci- 
erto real na Bushiribana, cu 
a laga nan hopi impresiona. 
Eynan e mes a confirma cu 
nos a crece como un nacion. 
E1 a referi na Aruba como e 
puente natural of e “natural 
bridge” entre e parti Europeo 
di Reino Hulandes y Ameri- 
ca Latino. Na mei 2015 el a 
bishita Aruba y a haci e aper- 
tura di e evenemento di SAIL 
ARUBA, 



Ke ubo si e regalo ta en- 
volvi: Duna un man na 
esnan cu no ta logra riba 
propio forsa 

Nos futuro lo ta mas sigur si 
cada Arubiano ta haya opor- 
tunidad di crece, studia, de- 
saroya su mes, y eherce un 
profesion segun su habili- 
dadnan. Tin hende mester di 
un simpel “empuhe” pa nan 
por logra desaroya segun nan 
potencial. Kier men no pu- 
sha nan abou, sino trek nan 
bai dilanti. No solamente 
sirbi como “rolmodel” of e 
“ehempel”, pero tambe duna 
nan un man. 

Of ke ubo si e regalo ta 
envolvi: Atende cu e nece- 
sidadnan y desafionan 
scondi den nos comuni- 
dad 

Un comunidad sostenible ta 
un comunidad caminda cada 
participante - kier men cada 
cuidadano, grandi of chikito, 
di famiya rico of pober, sa- 
ludabel of special, naci aki 
of nacionalisa ariba nos isla 
- tin igual oportunidad por 
desaroya su mes. E igual- 
dad necesario aki ta mas leu 
regla den nos leynan, cu e ta 
practica comun. Nos con- 
oce retonan dencuido di nos 
grandinan, enseñanza di nos 
yiunan, preparacion di nos 
hobennan, seguridad den 
bario, cu no ta permiti pa nan 
keda tapá, ni tampoco pa nos 
tapa nos wowo pa nan. 

Ke ubo si e regalo ta en- 
volvi: Tene debido cuenta 
cu nos medio ambiente 

Como pais nos a haya nos 
obliga di tuma decision pa 
sigura e desaroyo economi- 
co, cupo di trabou y pa riba 
mesa di hopi famiya. Impor- 
tanate ta, pa constantemente 
nos keda evalua pa mantene 
e ekilibrio entre economia y 
medio ambiente. Nos mester 


tuma decisionnan prudente 
pa proteha e medio am- 
biente, cu ta e base di nos 
pilar economico principal. 

Nos a yega na e punto ca- 
minda cu tin sentido eco- 
nomico pa proteha nos na- 
turalesa. Pero no ta miho 
nos haci’e a base di nos bal- 
ornan ambiental? Sino, nos 
ta core e riesgo di bin cu 
mas ley, cu den practica no 
ta duna e resultado desea. 

Ke ubo si e regalo ta en- 
volvi: Cultiva ambiente 
di duna cuenta 

Kisas e resultado mas im- 
portante di cultiva un am- 
biente caminda cu e ta nor- 
mal pa puntra otro pa duna 
cuenta di un decision tuma, 
ta confiansa. 

Ora bo ta duna cuenta di bo 
decisionnan cu bo a tuma, 
di accionnan cu bo a hasi, 
di maneho cu bo a hiba y 
encargonan cu bo a com- 
pleta, bo ta mustra e otro cu 
bo ta tuma responsabilidad 
pa e consecuencia di loke 
bo ta hasi. 

Un comunidad madura ta 
uno den cua hendenan ta 
duna cuenta na otro y asina 
ta carga nan responsabili- 
dad. E falta di un ambiente 
di duna cuenta ta pone cu 
nos ta cay pa e tentacion 


di ta culpa otro pa tur cos, 
incluso di nos propio fal- 
tanan. No ta falta di respet 
ni tampoco grosero of bru- 
to pa puntra un hende pa 
duna cuenta: e lo crea mas 
confiansa si nos tur ta duna 
cuenta honestamente. 

Esakinan lo no ta un 
bunita regalo na nos 
Rey y na esnan cu ta bin 
despues di nos? 

Dama y cabayeronan. 
Manera boso por a ripara, e 
aña aki nos a scohe pa cel- 
ebra e cumpleaño di nos 
Rey Willem-Alexander den 
un otro forma. E echo cu 
nos ta celebr’e den e Cas 
Ceremonial di Goberna- 
dor, ta haci’e special, pero 
esey tambe tin su limita- 
cion. Esey ta implica cu pa 
e añanan cu ta bin tambe e 
toke ta keda diferente, pa 
cual mi ta spera sincera- 
mente cu boso por mustra 
comprension pa esey. Pero 
e echo cu ta nos Rey ta e 
persona principal di aten- 
cion durante e evento ta 
pone cu e lo keda un oca- 
sion unico y special. 
Permiti mi pesey tambe, pa 
propone pa brinda ariba e 
cumpleaño di nos Rey Wil- 
lem-Alexander. 

Biba nos rey! Biba nos Rey! 
Biba nos Rey! 

Aruba Domino Bond a conoce su ganadonan den e torneo 

Individual Copa Rey 2017 





ANGOCHI - Diadomin- 
go atardi, club di Sport 
Boys na Angochi a host 
e torneo di domino Indi- 
vidual Copa Rey 2017 or- 
ganisa pa e federacion di 
domino. Mester bisa cu 
un total di 60 participante 
a inscribi na e torneo aki 
unda tur hungado a hun- 
ga 6 wega y despues a saca 
e miho 8 hungado indi- 
vidual cual a bataya con- 
tra otro pa e final torneo 
Individual Rey Domino. 

Na fmal di e torneo e ultimo 
cuater personanan a bataya 
fuerte y aki como e campe- 
on di e torneo Copa Rey 
den Domino a keda Miguel 
Tromp, na di dos luga a keda 
Glenn Croes, na di tres luga 
nos a haya Gregory Wernet y 



na di cuater luga a keda Ivo 
Tromp. Pa loke ta e posicion 
di cinco te cu ocho luga nos 
a haya como number cinco 
Henry Acosta, na di seis luga 
Pierro Maduro, na di shete 
luga Andres Vrolijk y na di 
ocho luga Indira v/d Linde. 


Sigur un pabien na tur e par- 
ticipantenan pa engrandece e 
deporte di domino. Den e di 
dos siman di mei, e campe- 
onato di Aruba Domino 
Bond lo start sali cu e prome 
weganan,pues tur team por 
cuminsa na prepara nan mes 



debidamente. 

Un danki sigur na Lotto, e 
Loteria di Aruba pa medio di 
Comision di Subsidio cu a 
subsidia e torneo Copa Rey 
den e deporte di Domino. 
Cumprando weganan di 
Lotto, e Loteria di Aruba bo 


ta contribui na deporte riba 
nos isla. Meta di e fundacion 
ta pa organisa loteria, cambia 
bida di su hungadonan y na 
mes momento inverti den 
deporte local pa medio di 
donacionnan na e Comision 
di Subsidio. 

Resultado di Aruba Baseball Clasico 


ORANJESTAD - Resultado di Campeonato di Baseball Clasico 2017 
Patrocina pa Banco di Caribe y Setar. Brazil Dental Care/ Lucor ta 
supera Salo Park 5- 4 y Marlboro Classic ta kibra invicto di San Nico- 
laas Unforgettables 12-2. 

Diasabra 29 april 2017 Aruba Baseball Clasico tabatin continuacion di nan 
campeonato di Baseball unda cu Brazil Denta Care/ Lucor despues di tabata 
atras 3-0 ta bin supera Salo Park destroyers cu score di 5-4. 

Vincent Willems ta bin di relevo di Michael Rasmijn y ta acredita e victoria 
pa Brazil Dental Care/ Lucor 5-4. Salo Park ta anota 3 careda den cabes di 
promer inning cu hitnan di Wayne Beyde y Eugene de Cuba y un mas den di 3 
inning. Brazil Dental Care/ Lucor ta score 4 careda den bom di 2 inning cu hit 
nan di Paulus Rodriguez y Igmar Davelaar. Y den di 4 inning ta anota e careda 
di gana ora cu Vincent Willems hanja base por bola , roba segunda y anota riba 
hit di Greg Alias pa haci e score 5-4 di cual ta bira e score final. Pitcher ganado 
a resulta Vincent Willems y Lloyd Wever a perde . 

Mihor bateadornan pa Brazil Dental Care/ Lucor tabata Paulus Rodriguez 
2-2, Gregory Alias 1-1 y Igmar Davelaar 2-1. Pa Salo Park Destroyers Wayne 
Beyde di 3-2, Eugene de Cuba di 2-2 y Randy Curiel 1-1. 

Box score R H E 

Salo Park Destroyers 4 8 1 

Brazil Dental Care/ Lucor 5 4 1 


Tambe tabatin otro wega entre Marlboro Classics v/s San Nicolaas Unforget- 
tables unda cu Marlboro ta gana nan di 2 wega di campeonato cu score di 12-2. 
Marlboro a tuma bentaha cu 3 careda den di prome inning, 4 den di 2 y 5 den 
di 3 inning pa sigura e victoria. Unforgettables ta score nan 2 caredanan den 
cabes di 4 inning y score fmal ta keda 12-2 pa Marlboro. 

Pitcher ganado a resulta Rudy Angela y perdedo Randolph Berry. 

Box Score R H E 

Unforgettables 2 6 2 

Marlboro Classics 12 8 1 

Diaranson awor 3 mei 2017 baseball clasico ta hasi su entroducion na Joe La 
Veist Ball Park e cuna di Baseball cu e tremendo parido entre Brazil Dental 
Care/ Lucor vs San Nicolaas Unforgettables . 

Fanaticonan tur ta invita pa apoya nos baluartenan di baseball. Keda pendiente 

pa mas wega cu lo ta na caminda pa Joe La Veist. 

Y diasabra 6 meil 2017 

10.30 am S.N Unforgettable v/s Ecotech Leftovers 

1.00 pm Spuiters v/s Marlboro Classics 

3.30 pm Brazil Dental Care/Lucor v/s Surprise Bombers 

Fanatico di bon baseball Bo ta invita un biaha mas diasabra 6 mei na Crismo 
Angela/Nady Croes Ballpark pa Baseball Clasico.. 


Atletanan di Synchro a pasa nan Diploma 



ORANJESTAD - De Bar- 
racudas, cu e unico team 
di Landamento Sincroni- 
sa na Aruba, a bolbe tene 
nan test pa Diploma. 

Cada aña na luna di Septem- 
ber ta cuminsa cu un grupo 
nobo di atletanan, conoci 
como “Beginners” cu ta 
train 3 biaha pa siman bou 
guia di Coach Yami Romay 


y Coach Nathania Taylor. 
For di principio cu e atleta- 
nan aki ta cuminsa, nan ta 
siña e tecnicanan necesario 
pa por ehecuta e deporte aki 
na un bon nivel. Mas o me- 
nos cada 3 luna ta test e atleta 
nan y na unda nan por haya 
e DIPLOMA STAR. E bi- 
aha aki tawatin 2 atleta cu 
a pasa STAR 2, esta Sendy 


Loefstop y Naylani Sanchez, 
y 6 atleta cu a pasa STAR 3, 
esta Zianthe Kock, Adriana 
Gomes, Mileishka Montilla, 
Quintessa Sophia, Xiana Hoo 
y Maria Jose Salazar. 

Sra. Stella Leslie, sra. Candi 
Peña De Sanchez y sra. Me- 
mita Tromp- Gomez tabata 
e tres huesnan cu tabata tin e 
tarea dificil pa husga e habili- 


dad di e atletanan . 

Barracudas ta manda palabra 
di pabien na tur Beginner cu 
a ricibi Star 2 y 3. Alabes de- 
sea tur e atletanan di Begin- 
ners hopi exito cu training 
pa e siguiente Star cu lo ta 
na luna di Juni 2017. Tambe 
na luna di mei tin e Campe- 
onata National na unda e 
grupo nobo aki lo competi pa 


prome biaha cu figuras y ru- 
tina! Keda pendiente pa mas 
informacion tocante esaki. 
Barracudas Aruba tambe a 
lansa su website cu tin tur 
informacion tocante di Syn- 
chro. E website di Barracudas 
ta www.barracudasaruba.com 
Pa mas informacion tambe 
por subi riba Barracudas Aru- 
ba su pagina di Facebook. 

Resultado di e weganan Mens Erger Je Niet “LIVE” di 28 y 29 di april 



ORANJESTAD - Gana- 
donan di e prome wega taba- 
ta Smilling Faces, 2. Rooi afo 
Fan Club, 3. Los Falcetas ,4. 
Bongos. Di dos wega, Gana- 
dornan , Maestros Alegre,2. 
The Happy Girls, 3. Black 
Widow,4. Fusion Girls, 

Dia 29 april, Ganadonan di 
e prome wega tabata, Jun 
jun Racing, 2. Hat Master, 3. 
Dushi Yiu, 4. Entrenos Fam- 
iiy. 

Di dos wega, prome lugar 
United Family, 2. Deloite @ 
Touche,3. Banana Gang,4. 
Hot Ones Band. 

Weganan pa e siguiente si- 
man ta : 

Dia 5 di Mei, 8or Langzaam 
Maar Zeker, Waki Gang ,Se- 
tar PEVESA ,SV WEB. 

Di dos wega pa lOor, Hey 
Dushi Yiu Ta Bin Bek ,EZ 
Party Solutions, U.F.F, I 
Love My Job. 

Pa dia 6 di Mei, 8or Leysner 
& de Cuba, Grumpy Crew, 
No Cunsumi Team, Toyota . 
Di dos wega pa 
10or,Commando, Who’s 
Next, AH Waw, Weet Niks. 

Representacion di Pueblo den nos parlamento ta keda un berguensa: 
despues di mas di un luna, parlamento mester duna Paul Croes su retiro 



ORANJESTAD - Ya ta 
mas cu un luna cu tabata 
tin e inval na e.o. e cas di 
Paul Croes, minister di 
Labor. No tabata un sim- 
pel accion di un simpel 
hende, sino di un minister 
di pais Aruba. Un inval cu 
a wordo haci den un com- 
binacion di diferente in- 
stancia hudicial y fiscal aki 
na Aruba. 

Durante e investigacion aki 
e minister di Labor a keda 
como sospechoso di a haci 
“ambtsmisbruik” door di e.o. 
duna personanan cu no tabata 
mag di traha na Aruba a base 
di nan titulo di permanencia, 
tog e oportunidad pa traha. 
Pa colmo ta papia di soborno 
y tumamento di placa, com- 
paña cu labamento di placa. 
Acusacionnan serio, cu nos 
tin di bisa, cu na prome in- 
stante caba e minister for 
di su mes posicion mester a 
tuma honor na su mes y tuma 
retiro. 

Na momento cu esaki no a 
tuma lugar, nos a spera cu 
prome minister Mike Eman 
lo a tuma e paso necesario 
pa asina duna su minister di 
conoce cu tin di tuma retiro. 
Pero en cambio, loke nos a 
wak, ta un actuacion atrobe 
di parti di Paul Croes y Mike 
Eman algun dia despues, na 
unda cu Paul Croes a pro- 
pone Conseho di Minister cu 
ta bon e bay riba “non-actief ” 


tanten cu e investigacionnan 
ta andando. Y na mes mo- 
mento laga su reemplasante, 
esta minister Angel Bermu- 
dez tuma over. 

Nos di UPP a spera cu pa 
Parlamento, particularmente 
esnan di AVP cu a keda den 
shock cu e caso aki, lo a carga 
e responsabilidad constitu- 
cional y yama e minister aden 
y dun’e su retiro, sikiera tem- 
poral, tanten cu ta warda e re- 
sultado. Si riba su mes henter 
e procedura hiba pa instanci- 
anan hudicial tin hopi pa re- 
marca riba dje, UPP ta haya 
cu lo tabata prudente pa Par- 
lamento mes tambe a tuma su 
pasonan necesario. 

Despues cu e 3 partidonan di 
oposicion a pidi un reunion 
pa trata e asunto aki, e colmo 
di colmonan, Presidente di 
Parlamento, Mervin Wyatt- 
Ras ta haya ta bon pa warda 
full e 30 dianan pa yama re- 
union. Segun su persona e 
kier a evalua si e peticion pa 
e reunion publico tin con- 
tenido of no! Ki berguensa. 
Pakico Mervin Ras no ta djis 
bisa cu ta “opdracht” e tin di 
Mike Eman pa wanta cu e re- 
union aki? 

Den articulo 23 di Regla- 
mento di Ordo di Parlamen- 
to no ta poni cu e Presidente 
di Parlamento mester evalua 
un peticion pa un reunion 


publico pidi pa un fraccion of 
tres miembro! Ningun otro 
caminda tampoco. Presi- 
dente di Parlamento, si e no 
a scucha e fiscal di Ministerio 
Publico, y ni e lesa ningun 
comunicado di prensa riba e 
topico aki, e por a tuma con- 
tacto cu Ministerio Publico 
su mes y averigua e emberga- 
dura di e caso aki. 

UPP a pidi Presidente di 
Parlamento pa mas pronto 
cu ta posibel trata e reunion 
aki y no sigui trapa riba e 
honor di pueblo Arubano. 
Awor nos tin comprende cu 
awe diamars, esta 2 di mei, 
probablemente e reunion aki 
lo tuma luga. Pero informa- 
cion cu ta circula ta mustra 
cu e minister concerni, esta 


Paul Croes, lo tuma su re- 
tiro tambe e siman aki. UPP 
ta haya esaki “mosterd na de 
maaltijd”. UPP ta kere, mi- 
rando henter e desaroyo di e 
caso aki, y cu te ainda e caso 
ta bou investigacion, pa Par- 
lamento, manda un mensahe 
“loud and clear” na tur esnan 
cu kier ta riba ley, pa retira e 
minister aki formalmente. 
No laga e minister aki tuma 
su retiro, pa despues bin yen 
di kapsones riba esaki y pa 
haci e minister aki un martir. 
Prolongacion di e investiga- 
cion ta haci tambe cu esaki 
por trece un problema pa e 
campaña di AVP Y pesey lo 
mester tuma cierto accionnan 
pa salvaguardia e di AVP Nos 
di UPP su intencion ta pa 
mustra pueblo di Aruba e 


weganan cu ta wordo hunga 
politicamente. Nos pueblo 
tin di comprende cu tipo di 
cosnan aki no por sigui mas. 
Pero UPP ta sinti cu ainda 
un gran parti di pueblo no ta 
mira esaki, si nos mira con 
den grandi atrobe e weekend 
aki partido AVP a campaña 
y pone sticker riba autonan 
di ciudadanonan. Mientras 
cu nos di UPP den pasado a 
acusa e.o. minister Benny Se- 
vinger tambe riba asunto di 
permisonan di tereno y tam- 
be di stranheria. Nos kier pa 
pueblo comprende cu sacri- 
ficando Paul Croes awor aki, 
no ta laba man di otronan den 
seno di gobierno di AVP pa 
loke a bin ta sosode. Nos no 
por lubida Otmar Oduber, 
kende tambe tabata minister 
di Labor. Sin conta kico su 
colega Dowers mes na febru- 
ari di aña aki a basha bou riba 
dje. Pero sin cu a haci nada. 

UPP un biaha mas ta pidi Par- 
lamento di Aruba, manda un 
mensahe cla y raspa, pa asina 
aki salba e tiki honor cu por a 
resta di e instituto parlamen- 
to aki, cu keto bay ta duna 
nos pueblo un representacion 
debil y cu ta un berguensa pa 
nos Arubianonan. 

Bo tin cualkier remarca, sug- 
erencia, pregunta etc., por 
tuma contacto cu partido 
UPP na upp.unista@gmail. 
com. 


Evelyn Wever-Croes MEP: 

HAVO/VWO di Noord lo a conoce su prome graduadonan di VWO e aña 

aki si Mike Eman no a boicotia e proyecto 


STA CRUZ - Lider di MEP 
Evelyn Wever-Croes a duna 
di conoce den conferencia di 
prensa di MEP cu si no taba- 
ta pa Mike Eman, e aña aki e 
scol HAVOAWO na Noord 
lo a conoce su prome gradua- 
donan di HAVO of'VWO. 

“Na aña 2009 cu MEP a sali 
for di Gobierno e proyecto 
tabata cla. Mester a djis cum- 
insa construccion. E placa 
tabata disponibel caba den 
fondo di FDA, y e plannan 
tabata traha. 

Lamentablemente gobierno 
di Mike Eman a uza tur e 
placa cu tabata disponibel 
pa e scol, y a hink’e den e 
proyecto di tram. Awe nos ta 
mira un proyecto di tram cu 


no tabata exitoso, y un scol cu 
nunca a wordo construi. 

Si Mike Eman no a boicotia 
e proyecto di scol HAVO/ 
VWO na Noord, lo e aña 
aki nos lo a conoce e prome 
graduadonan di HAVO of 
VWO di e scol di Noord. 

Nos ta lamenta profunda- 
mente cu esaki no por a bira 
realidad, y cu mas enfasis nos 
ta reitera nos compromiso 
cu e pueblo di Noord cu e 
scol aki lo bira un realidad 
una bes cu nos drenta gobi- 
erno e aña aki. Hunto nos lo 
logra e cambio, y hunto nos 
lo realisa e soño di e pueblo 
di Noord pa su scol MAVO/ 
HAVO/VWO na Noord” 

Fraccion diAVP: 


Crimen organisa ta e menasa mas grandi cu por tin contra nos pais 


ORANJESTAD - Tur for- 
ma di crimen ta horibel! 
Sea cu ta ladronicia den 
supermarket, hortamento 
di auto, atraco riba cas of 
negoshi of malversacion 
den un banco. Tur for- 
ma di crimen ta kita pas, 
trankilidad y e sentimento 
di siguridad. 

Crimen ta e forma pa hende 
cruel enrikece nan mes cu 
loke otro hende husto a traha 
duro pe. Pero ora crimen- 
nan tuma luga den forma or- 
ganisa, e ta un menasa pa tur 
cos bon den nos pais. Pasobra 
crimen organisa kier men cu 
hende ta traha hunto, parti 
informacion cu otro, yuda 
otro pa comete e crimen y 
tapa pa proteha otro den e 
crimennan cu nan ta comete. 
Door di esaki Bo no sa ken 
tur ta envolvi den un crimen 
y ken pa Bo confia. Crimen 
organisa hopi biaha no tin un 



cara. 

No tin un nomber of un 
adres cu Bo por mustra riba 
dje. E ta un grupo of netwerk 
di hende, organisacion, di 
informacion y relacionnan 
scondi, cu ta planea, ehecuta 
y sconde e crimennan cu nan 
comete. E indicacion cu den 
nos pais tin crimennan ta sos- 
ode den forma organisa, ta 
nifica cu tin hende den nos 
comunidad cu kier kibra nos 
dushi pais y tur cos cu nos ta 


biba pe. Pio crimen cu esaki 
no tin! 

Combati crimen 

Awe parlamento ta debati riba 
crimen organisa cu e minis- 
ternan concerni. E motibo 
directo pa e debate awe den 
parlamento ta e indicacion 
cu lo tin gruponan di hende 
cu ta planea, ehecuta y tapa 
crimennan organisa. Den e 
ultimo ocho aña parlamento 
a aproba un cantidad di ley pa 
combati tur forma di crimen. 

A aproba y introduci leynan 
cu un cantidad di pais a apro- 
ba pa combati crimennan 
manera labamento di placa y 
uzo di placa di droga pa fman- 
cia terorismo. E leynan aki no 
a drenta na vigor prome cu 
2010, pasobra e partido y go- 
bierno di MEP tabata contra 
pa introduci e leynan estricto 
aki. Tambe a introduci leynan 
cu polis tabata roga pe, pero 


nunca a wordo aproba door 
di parlamento di MER Asina 
cu AVP a drenta gobierno e 
leynan aki, a wordo aproba y 
ehecuta. 

Ta asina polis a haya e autori- 
dad pa por ehempel rista un 
hende si polis ta haya e perso- 
na ta actua sospechoso. Asina 


macion prome cu e crimen 
wordo ehecuta. Uzo di tec- 
nologia intensivo, vigilancia 
sistematico y conocemento 
di sistemanan di comunica- 
cion, ta necesario. Pero tam- 
be e consciencia den henter 
comunidad cu crimen or- 
ganisa ta un atentado directo 

ta preveni crimennan cu ta e 
miho forma pa combati crim- 
inalidad. Den caso di crimen 
organisa polis mester di mas 
instrumento legal y forman- 
an sofistica pa haya infor- 


y e forma di crimen mas cruel 
cu hende por comete contra 
di su propio pais. Den e re- 
union di awe lo debati riba e 
formanan di crimen organisa 
cu tin na Aruba. 


Parlamentario Marlon SneekAVP 

Ignorancia di politiconan di MEP pa keda sin mira cuanto 

a ser inverti den ensefiansa 



ORANJESTAD - E igno- 
rancia politico di partido 
MEP ya no tin limite y 
e vision cu miembronan 
di e fraccion di MEP ta 
hibando den pueblo den 
su campaña politico, ta 
realmente un falta di se- 
riedad y un falta di respet 
total pa inteligencia di nos 
pueblo. 

Parlamentario Marlon Sneek 
ta mustra cu e vision cu frac- 
cion di MEP ta hibando pa 
pueblo, no tin contenido y 
claramente por mira e igno- 
rancia di politiconan cu no 
a funciona como represent- 
antenan di pueblo den Par- 
lamento, y no ta na altura di 
kico ta pasando cu desaroyo 
di nan pais. 

“Si no ta asunto di baha edad 
di pensioen bek na 62 aña 
mientras cu tur hende sa cu 
awe den 2017 e edad di pen- 
sioen ta para na 61 aña y mei, 
of ta elimina e contract di 
hedging pa baha prijs di awa 
y coriente mientras cu e aña 
aki e contract cu WEB a firma 
di hedging, ta fmalisa. 
Sinembargo ora cu tuma 
nota con entre otro Glenbert 
Croes ta hiba un foyeto cu 
e vision di su partido na nos 
pueblo, por ripara cu entre 
otro pa loke ta enseñansa, 

MEP ta mustra cu nan lo 


“inverti den infrastructura 
di scolnan y prepara un plan 
di urgencia pa renobacion di 
scolnan den mal estado,” sin 
tuma na consideracion e can- 
tidad di scolnan cu a wordo 
drecha y renoba den ultimo 
ocho aña y scolnan nobo cu a 
wordo construi te cu awor pa 
gobierno di AVP 
Como miembronan di Parla- 
mento, tanto Glenbert como 
su coleganan di fraccion y 
partido tin informacion ad- 
ecuado y na tur momento na 
man, pero manera nan a bin 
ta haci pa algun aña caba, nan 
no ta interesa den sirbi nan 
pueblo y nan ignorancia ta 
notabel den e vision cu e par- 
tido ta presentando. 

Tin documento pa politi- 
conan di MEP haya informa- 
cion pa hiba na pueblo, ca- 
minda entre otro pueblo mes 
por ripara tur e trabounan cu 
a wordo haci pa gobierno di 
AVP pa loke ta infrastructura 
y drechamento di scolnan 
rond Aruba. 

Den e prome periodo di 
gobernacion for di 2009 te cu 
2013, Gobierno di AVP a in- 
verti e suma di 23 miyon den 
renobacion y construccion di 
cantidad di local nobo, adi- 
cional na inverti 2.2 miyon 
den drechamento di varios 
cura di scol caminda a pone 
asfalt mientras cu a inverti un 


extra 1 miyon pa verf scolnan 
cu tabatin necesidad di esaki. 
Pues un total e ora di 26.2 
miyon florin cu politiconan 
di MEP nunca a kere lo ta 
posibel, sigur den e estado 
cu gobierno di MEP a laga e 
scolnan aki practicamente cay 
den otro. 


For di 2013 te cu e aña aki na 
2017, Gabinete Mike Eman 
II a inverti casi 26 miyon den 
renobacion y cantidad di otro 
trabounan mas for di fondo 
di FDA, mientras cu acerca 
ta bin 13 proyecto cu a cay 
bou di ‘onderwijsfonds’ pa e 
suma di 3.8 miyon florin cu 


ta monta na caso 29 miyon 
florin. 

Pues den dos periodo di 
gobernacion, Gobierno di 
AVP a hinca 55.2 miyon flo- 
rin den mas cu 30 scol rond 
Aruba, mientras cu ainda falta 
mas pa haci y cual ta tumando 
liiga. 

Dos proyecto grandi cu ta 
andando na e momentonan 
aki ta entre otro scol prima- 
rio Prinses Amalia School 
y tambe Rosa College cu ta 
pasando den un renobacion 
grandi. 

E solo hecho cu politiconan 
di MEP ta bay den pueblo y 
ta fiha como parti di su vision 
cu nan lo bin cu un plan di 
urgencia pa renoba scolnan, 
ta mustra cu e mentalidad 
politico di e partido aki ainda 
ta pega den aña 2009 ora cu 
pueblo a core cu MEP for 
di gobernacion pa e desaster 
cu entre otro nan a laga bla- 
fon di scol cay riba cabes di 
muchanan y caminda studi- 
antenan tin cu para dilanti 
porta di toiletnan, pa otro 
coleganan di scol haci uzo di 
esakinan. 

Tanto ignorancia cu ta bolbe 
confirma cu politiconan di 
MEP no kier realisa cu en 
realidad un gobierno tin cu 
traha pa desaroyo y progreso 
di e pais y di su pueblo,” Par- 
lamentario Marlon Sneek ta 
mustra. 

Con POR drecha Gobernacion Incapacita 


ORANJESTAD - Nos trias 
politica no ta visibel, no ta 
independiente y no ta per- 
cura pa pueblo. Pa un pais 
por wordo goberna bon, 
nos Trias Politica mester 
ta intacto y funcionando. 
Si no lo e pais funciona 
manera un cabay di care- 
da cu falta un pia! 

Kico ta Trias Politica? 

Esey ta e 3 ramonan di nos 
gobernacion, esta Parlamento 
(Parlamentarionan) - Gobi- 
erno (Ministernan) - Hudi- 
cial (Corte Comun). 

Cada un di e ramonan mester 
ta separa y eherce nan poder 
specifico sin metemento di e 
otro. 

Lamentablemente mayoria 
di nos Parlamentarionan ta 
comporta maneranan ta un 
departamento bou di e Min- 
isternan, esaki ta crea falta di 
separacion y e Trias Politica ta 
cay den otro. 

E resultado ta un sistema 
unda Gobierno ta casi fun- 
ciona cu poder sin limite; nan 


por y ta mete cu Husticia y 
Parlamento sin consecuencia. 

Pa nos democracia cuminsa 
funciona manera mester ta, 
nos mester drecha e rol di 
Parlamento den e Trias Po- 
litica, Parlamentarionan lo 
tin cu cuminsa pone nan pais 
prome cu nan partido y con- 
trola gobierno debidamente; 
no mas “Stempel Parlament”. 

Pero con pa haci esaki? 

Un paso importante ta pa 
cambia ley pa selecta candi- 
datonan riba lista a base di 
cantidad di voto en bes di nan 
number riba e lista. Asina de- 
seo berdadero di pueblo lo 
wordo refleha y pueblo por 
castiga of premia Parlamen- 
tarionan cada cuater aña. Sin 
e cambio aki lo e decision pa 
cambia un Parlamentario“ja- 
knikker”keda den man di e 
partido. 

Si e Parlamentarionan den 
Staten no ta dispuesto pa 
cambia e ley awo lo pueblo 
mester duna apoyo na e gen- 



eracion nobo cu si kier trece 
cambio, y cu si kier pone pais 
prome cu partido. 

Pa bay bek na e ehempel di e 
cabay riba tres pia, Aruba ta 
core careda di cabay pa 25 aña 
uzando un cabay cu tres pia, 
perdiendo cada bes mas pio. 

E manera pa cuminsa core 
careda cu un cabay cu cuatro 
pia y por fin tin un chens pa 
gana, ta pa tur candidato cu 
bay eleccion solamente wor- 
do selecta pa Parlamento! 


Con lo nos yega na un gobi- 
erno cu su Ministernan? Tin 
diferente opcion di locual lo 
mi menciona dos: (1) dos 
eleccion, un pa selecta Parla- 
mento y e otro pa Gobierno 
of (2) despues di eleccion lo 
e formado di gobierno apunta 
profesionalnan como Minis- 
ter (zakenkabinet). 

Pero dicon lo nos tin mester 
di un cambio asina grandi? 
Pasobra esunnan cu actu- 
almente ta bira Minister ta 


hustamente e candidatonan 
cu a haya mas hopi voto, esey 
por wordo mira manera e 
candidatonan cu tin mayor 
poder. Esunnan den partido 
cu ta resta (segun nos ley di 
numeracion) hopi biaha tin 
tiki voto, y esey por wordo 
mira manera candidatonan 
sin poder pasobra nan no ta 
conta cu sosten di pueblo. 
Esey kiermen cu nan no ta 
conta cu e poder pa defende 
pueblo; asina nos“ja-knikker 
Parlament”ta keda na bida y e 
gran mayoria den Parlamen- 
to ta proteha nan posicion 
en bes di defende interes di 
pueblo. 

Tanten nos no drecha e situa- 
cion akinan lo Aruba sigui 
core careda di cabay uzando 
un cabay cu tres pia. 

Mientrastanto, E Forsa Nobo 
ta e plataforma cu lo pone 
Parlamentarionan cu ta bay 
cumpli cu nan tareanan pa 
controla gobierno debidam- 
ente y pone e poder bek den 
man di pueblo. 


Jacky van Putten di POR 

Maneho di deporte mester claridad 



JA^KY 

E FORSA NOBO 


ORANJESTAD - Ta haci 4 
luna caba cu mi a profila 
mi mes como candidato 
riba lista di e Plataforma 
E Forsa Nobo, POR cu e 
intencion di por logra e 
meta di mehora e deporte 
y movecion riba nos isla. 

Manera cualkier politico cu 
ta haci su mes eligibel pa e 
pueblo di Aruba,tin mester di 
e plan, e vision y e forma con 
lo bay maneha e pais aki. 

Manera bo por lesa tur siman 
den corant of Facebook nos 
Plataforma ta masha ocupa cu 
tende y intercambia ideanan 
cu diferente instancia local. 
POR su programa lo ta realis- 
tico cu un vision pa Aruba su 
futuro stabilidad economico, 
social y siguridad. 

Pa deporte tambe nos ta 
sintando cu diferente persona 
cu sa y tin deporte na pecho 
pa asina por ta miho prepara 
cu un maneho coherente na 
unda tur ramo di deporte y 
vooral scolnan, desde kleuter 
por tin e facilidad y experticio 
humano pa asina nan por de- 
saroya sanamente y den nan 
mesun ambiente. 

E pregunta na mi semper ta 


kico bo lo bay haci pa de- 
porte, kico ta bo plan, con lo 
bo bay cambia of unda lo mi 
lo cuminsa? Trahando den 
deporte organisa pa 35 aña mi 
por a wak kico a funciona y 
kico no a bay bon. 

Mi por a wak centenares di 
estudionan, proyectonan pa 
deporte cu algun ehecuta 
bon, otronan cu a fracasa y 
algun cu a keda den lachi di 
director. Deporte, mescos cu 
educacion mester ta halto riba 
cualkier programa di partido 
cu kier wordo eligi dia 22 di 


september si nos kier purba 
sanea e sociedad aki y con- 
centra riba mehora nan salud 
fisico y reduci criminalidad 
bou di nos hobennan. 

Educacion y deporte ta un 
forma efectivo cu lo duna su 
frutanan mañan. Pa formula 
un programa mester tin un 
vision unda bo kier yega y 
con bo kier yega. 

E ta encera dos aspecto, un 
e maneho y di dos e fmanza. 
Bo por tin un bon plan di 
maneho, drecha facilidad- 


nan, traha gymzaalnan nobo, 
provee mas cancha di bala y 
centronan di recreacion, pre- 
para nos coachnan y entrena- 
dornan miho, manda busca 
instructornan dia afo pa pre- 
para nos miho, provee ma- 
terial deportivo pa scolnan y 
barionan y asina un lista largo 
di logronan cu bo kier yega. 

Pero no mester lubida mester 
placa pa por haci tur esaki. Bo 
plan di maneho lo depende 
principalmente na loke gobi- 
erno y Lotto lo aloca pa de- 
porte. E prioridad di e gobi- 
erno pa deporte lo ta esencial. 
Nos por wak rond di nos cu 
masha facilidadnan a wordo 
fmancia y placa ta wordo pre- 
supuesta pa diferente discip- 
lina di deporte. 

Ta importante pa cualkier di- 
rigente den futuro prome cu 
por traha un maneho ta na 
altura ki placa tin disponibel. 
Tur dia mi ta wordo confron- 
ta cu unda tur e placa ta bay di 
Lotto y gobierno. 

Nan no ta mira ningun 
avance den deporte y cu a 
cambio a bay drasticamente 
atras. Citando e palabra di 
nos Minister di Salud Publi- 


co, Cuido di nos Grandinany 
Deporte Dr. Schwengle, “mi 
prome 3 añanan mi a dedica 
na loke ta mi specialisacion 
esta medicina” y awor e tabay 
dedica tempo na Deporte. 

Nos a ripara en berdad cu 
esaki tabata e caso. Gobierno 
anterior ta expresa cu bo por 
wak unda e placa a bay, tin yen 
facilidadnan nobo. Gobierno 
actual ta bisa cu nan a haya un 
fondo di Lotto den bancarota 
cu mester a refmancia e debe 
y contracto cu Canada. 

Den mi opinion mester bin 
claridad den esaki, minister 
mester habri e bukinan pa tur 
hende por wak pa nan mes 
unda of con e placa disponi- 
bel pa deporte a wordo y ta 
wordo gasta. 

Nos deportistanan, nos 
pueblo mester por mira pa 
nan mes con esaki ta wordo 
maneha. 

Cu e claridad aki di kico tin 
y kico mester cumpli cu ne 
bo lo por planea un miho 
maneho den deporte. Sino e 
ta keda solamente palabranan 
riba papel, promesanan bashi 
y un otro rapport cu ta bay 
den lachi di director. 

MEP y su lider ta creciendo cada dia mas 




NOORD - Den un activi- 
dad completamente yen 
desde oranan trempan di 
atardi na compleho de- 
portivo Frans Figaroa, 
partido MEP a lansa can- 
didatonan nobo: Karel Je- 
andor, Roderich Lopez y 
Arthur Vallejo. 

Den nan discursonan inau- 
gural nan cada un a gradici 
lider di partido Evelyn Wev- 
er-Croes pa a invita nan pa 
bira parti di e famia di MEP, 
y nan a gradici e coleganan pa 
nan aceptacion. 

Mas ainda nan cada un a 
enfoca riba e dolornan den 
comunidad. Karel Jeandor a 
enfoca riba e necesidadnan 
di nos pensionadonan, of e 
grandinan clasico manera 
ela referi. Roderich Lopez 
a enfoca riba nos hobennan 
y nan necesidadnan. Y Ar- 
thur Vallejo a enfoca riba nos 
cuido di salud y e necesidad 


grandi pa mehora esaki y pa 
traha riba prevencion. 

E acogida cerca a publico ta- 
bata grandi y cu un entusi- 
asmo nunca antes bisto, sim- 
patisantenan di partido MEP 
a yama e candidatonan nobo 
bon bini. Por a nota tambe cu 
e publico a sigui e discurso di 
lider di MEP Evelyn Wever- 


Croes cu hopi atencion. Eve- 
lyn a wordo introduci e biaha 
aki pa colega Glenbert Croes 
ken a hacie na un forma espe- 
ctacular, despues di un video 
di introduccion di yiu mas 
chikito di Evelyn. Glenbert 
a splica PAKIKÓ mester vota 
pa MEP y pa duna un hende 
muhe e oportunidad pa lidera 





nos pais. 

E simpatisantenan di MEP a 
bin pa scucha kico ta e vision 
di MEP, y esey mes Evelyn a 
comparti cu nan, kico ta e vi- 
sion di MEP pa Aruba y pa 
Noord en especial. 

Riba camindanan direccion 
pa Noord desde trempan 
trafico tabata congestiona cu 
autonan cu bandera y sticker 
di MER y por a nota clara- 
mente e efecto di e car rally 
organisa pa e hala hubenil 
HOT. Autonan decora cu 
blaas, peluche y bandera 
grandi a dorna nos cayanan. 
Esaki ta otro prueba mas cu 
MEP ta creciendo bou di e 
liderazgo di Evelyn, na ca- 
minda pa eleccion dia 22 di 
september. Pabien MEP, y 
pabien Evelyn! 

DSA ta anuncia fayecimento di nos Director Sr. Carlyle De Coteau 


ORANJESTAD: Cu 

inmenso dolor na 
nos curason Directie 
Scheepvaart Aruba (DSA) 
ta anuncia fayecimento di 
nos Director Sr. Carlyle 
A. De Coteau. 

Na bida un persona suma- 
mente dinamico, alegre, un 
persona cu unda cu e cana 
drenta ta haci un impacto pa 
su forma espontaneo y ami- 
cal. Carlyle algun siman atras 
a haya e noticia cu e mester 
biaha urgente pa Colombia 
pa asina haci un operacion 
grandi. 

Diabierna ultimo Carlyle a 


opera, sinembargo diadomin- 
go su situacion a bira critico y 
dialuna anochi e tristo noticia 
a drenta cu Carlyle a bay laga 
nos. Carlyle a yega DSA na 
juli 2010 como miembro di e 
Management Team y a lidera 
esaki te cu december 2013. 
Dia prome di Januari 2014 
Carlyle a wordo nombra di- 
rector di DSA. 

Durante su trayectoria na 
DSA el a logra hunto cu su 
team pa reorganisa DSA, a 
percura pa continuacion di e 
Twinningprojekt cu Hulanda 
pa reenforsa DSAy haci DSA 
un Administracion Maritimo 


moderno y di calidad. Reg- 
istracion y inspeccion di tur 
botonan a keda optimalisa y 
digitalmente modernisa. 
Carlyle a desaroya un contac- 
to estrecho cu tur stakehold- 
ers den industria maritimo 
di Aruba y tambe a cristalisa 
varios di e diferente proyec- 
tonan for di e rapport di 
Maritieme Toekomst Aruba. 
A traha riba leynan maritimo 
nobo, e.o. e “Haven- en Rede 
verordering”, unda cu a cum- 
insa desaroya economica- 
mente nos awanan teritorial, 
cu pa e ultimo 2 añanan ta 
treciendo entrada substancial 
pa nos Pais Aruba. 



Segun e añanan tabata bay 
pasando Carlyle a haya un 
pasion profundo pa e mundo 
maritimo. E tabata para firme 
momento cu mester a de- 
fende e patrimonio di Aruba 
y semper tabata cla y 
raspa ora di trece su punto 
di bista dilanti. Su carisma, 
dinamismo y perseverancia 
tabata virtudnan cu nos tur a 
admira di dje. Carlyle tabata 
un ser humano excepcional. 
DSA kier a extende palabra di 
profundo condolencia y hopi 
forsa na su señora Yanaika, su 
señora mama, rumannan y 
demas famia, cu Carlyle sos- 
ega na paz. 


Lorna Varlack Jansen(AVP): 

Lo trata ley macro pa control di poblacion di insectonan 

cu ta transmiti virus Arbo 



ORANJESTAD - Miem- 
bro di fraccion di AVP, 
sra Lorna Varlack Jansen, 
durante conferencia di 
prensa di fraccion, a duna 
palabra di pabien y bon 
bini na e candidato nobo 
sr. Clayton Croes. 

“Clayton ta un hoben profe- 
sional, director di e departa- 
mento di Gele koorts Bestri- 
jding y cu hopi gana di drenta 
e arena politico pa sirbi pueb- 
lo. Nos di fraccion di AVP ta 
desea Clayton hopi exito cu 
su escogencia pa join e team 
berde pa loke ta toca eleccion 
dia 22 di September. 

Por cierto e topico cu mi ta 
bay toca awe ta e combati- 
mento di e sanguranan cu ta 
causa Dengue, Chikungunya 
y Zika y con hunto nos por 
elimina e criadonan aki. 

E ultimo simannan Zika un 
biaha mas tawata e topico di 
discusion den nos comuni- 
dad pa cu e motibo di e can- 
tidad halto di hende infecta 
cu e virus aki. Hasta a wordo 
menciona cu Zika a bira un 
epidemia. 

A haci un apelacion na comu- 
nidad pa yuda combati e san- 
guranan aki door di tene rond 
di nan cas limpi y door di de- 
shaci di cualkier obheto of 
aparato cu ta wanta awa dushi. 
E control rond di cas y den 
bario ta hopi importante y e 
ta un responsabilidad di nos 
tur. 

Ainda nos por wak hopi su- 
shedad den diferente parti di 
nos mondi, den e barionan y 
rond di cas. Despues di un 
yobida fuerte awa ta keda 
para den e aparatonan y su- 
shedad pa hopi siman. Sufi- 


ciente tempo pa e sanguranan 
haya oportunidad pa broei. 
Diferente cura di cas tam- 
be tin material bieu warda 
manera taira bieu, tubonan, 
hemchi sin tapa etc. E luga- 
nan aki ta netamente luganan 
cu e sanguranan ta busca pa 
broei. 

Despues di hopi campaña di 
conscientisacion y informa- 
cion pa cu e malesanan cu 
e sangura aki ta causa a bira 
tempo pa cuminsa traha hun- 
to y pa señala situacionnan 
rond di nos isla pa preveni cu 
e malesanan ta escala. 

E ta hopi importante pa e 
hendenan cu ta sinti e sinto- 
ma di Dengue, Chikungun- 
ya of Zika bay dokter pa asina 
por registra e cantidad di caso 
di hende infecta. E sinto- 
manan mas tanto ta keintura 
rash, y dolor di cabes. Tabatin 
un temporada cu e cifranan 
di hendenan infecta tawata 
halto , pero awor el a cum- 
insa baha bek. 

E casonan registra y cu ta so- 
spechoso ta mas tanto den e 
areanan di San Nicolas, Sava- 
neta, Sta. Cruz y Pos Chikito. 
Nos ta consciente cu un epi- 
demia di e malesanan aki por 
afecta nos turismo y pa cu e 
motibo aki nos por a tuma 
nota cu AHATA a reuni cu 
minister Alex Schwengle pa 
cu e situacion aki. 

Gobierno, AHATA yGKMB 
a compromete cu otro pa 
hunto sigui traha na consci- 
entisacion di e malesanan aki 
pa yega na un situacion di 0 
criadero den e den e areanan 
di hotel pa sigura cu nan tra- 
hadonan y bishitantenan ta 
traha y huesped den hotelnan 
liber di e sanguranan aki. 


Ta di aprecia tambe cu per- 
sonal di GKMB tambe ta 
forma parti di e team cu ta 
bishita e barionan hunto cu 
minister president Mike 
Eman pa asina educa y con- 
scientisa e habitantenan pa 
cu e prevencion di e criad- 
onan aki. 

E ta keda e responsabilidad di 
cada doño di cas pa controla 
su cas y vecindario riba posi- 
bel criadero pa asina evita cu 
e sangura por sigui broei. 

Sin criadero no tin sangura y 
sin sangura no tin Dengue, 
Chikungunya y Zika. 

E siman aki reunionnan di 
Comision di Salud lo tuma 


luga pa cu e mesun topico 
aki cu e diferencia cu nan a 
agrega un di 4 malesa acerca 
cu ta Kentura Heel. 

E siman aki nos ta bay trata 
e contenido di un Ley Marco 


pa e control di poblacion di 
insecto cu ta transmiti e virus 
di Arbo. 

Atencion y splicacion am- 
plio ta wordo duna di tur e 
4 malesa causa door di e san- 
gura Aedis Aegypti. 

E tema principal ta e con- 
trol di e sanguranan cu ta 
transmiti e malesanan aki. E 
ta un ley hopi amplio y cu 
ta encera diferente capitu- 
lonan cu lo trata por ehem- 
pel e metanan,defmicionnan, 
competencianan, obligacion, 
prohibicion, strategianan, 
educacion y prevencion. 
Mester bisa acerca cu e pais- 
nan Latino ta enfrenta hopi 
mas reto door di nan gran- 
dura, nan situacion higieni- 
co y door di nan clima. E 
contribucion di cada pais ta 
importante pasobra nos por 
haci comparacionnan di situ- 
acionnan y nos por siña for di 
otro nan situacion. Loke nos 
ta haya di informacion nos 
por comparti cu e diferente 
instancia cu ta trata e topico 
aki y cu minister di Salubri- 
dad. 

Manera ma bisa na prome in- 
stante cu prevencion mester 
ta un esfuerso di nos tur!,” 
Parlamentario Lorna Varlack 
Jansen ta mustra. 

r^imenif ç&u?;m 
Tel: 593-0857 / 588-6699 / 560-1403 
Fax: 588-6698 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa”. 

Salmo: 23 


Nos ta participa fayecimento di: 



Arturo Marcelo 
Arends 

★04-04-1969 - fOl-05-2017 

Ta invita pa e acto di entiero cu lo tuma lugar 
diasabra 6 di mei 2017 di 2’or pa 4’or na Au- 
rora Funeral Home, despues lo sali pa Santana 
catolico na Playa. 

Adres pa condolencia: Aurora Funeral Home, 
diabierna 5 di mei 2017 di 7’or pa 9’or di anochi. 







Tel: 593-0857 / 588-6699 / 560-1403 
Fax: 588-6698 



Franziscus Augustinus 
van den Brink 

Mihor conoci como “Frans” 
★03-04-1942 - f26-04-2017 







^fiwhil Q^távm 

Tel: 593-0857 / 588-6699 / 560-1403 
Fax: 588-6698 

Dreams.... 


Seeing death at the end of life, is like seeing the 
horizon at the end of the ocean. 

Don’t cry for me, because I have lived, loved and 
never laid down one single moment. 

Agradecido na Tata Poderoso pa nos yiu, ruman, 
tata, omo, subrino, primo, amigo nos ta anuncia 
partida di nos querido Fandhee Windfor Joell 
Garcia mihor conosi como BEACH cu a navega 
silenciosamente den Brasa di Senjor. 



Landhee Windfor Joell Garcia 

Na nomber di su: 


Mama: Finda Garcia-Brokke 

Tata: Fandhito Garcia 

Yiunan: Kiahra Garcia y Jaydha Garcia 

Rumannan: Fiandha Rijksen-Garcia y Jurrién 

Rijksen y famia 
Fai'ndhra Garcia y José Wernet 
y famia 

Gregory Faclé y famia 

Subrinonan: Junel Semerel y Amy Kirchner, 

Kiana van Mil, Joél Wernet, Gaél Faclé, Fu- 
nah Rijksen 

Acto subrino: Rowan Semerel 

Mama di su yiunan:Fiorella Silva, Selina Dathe 

Amiga: Pauline van Kesteren 

Tata di su subrina: Geert van Mil y famia 

Iha : Julyxienne Nicholls 


Tanta y Omonan: Mirna Brokke y famia, 

Jeanette Brokke y famia, Richard Brokke y famia, 
Jossy Brokke y famia, Dhaddy Brokke y famia, 
Auritha Pieters-Brokke y famia, Vicelys Garcia, 
Nibia Dirksz-Garcia y famia, Alvelina Garcia 
y famia, Henry Garcia y famia, Rosita Garcia y 
famia, Ruben Garcia y famia. 

Prima y Primonan, Amigo y Amiganan, colega- 
nan 

Demas famia : Garcia, Brokke, Silva, Dathe, Ri- 
jksen, Semerel, Van Mil, Wernet, Flanegin, Faclé, 
na Aruba, Alemania, Merca y Hulanda, ta invita 
pa conmemora cu nos su bida cu tawata uno den 
nos concepto cortico, pero a laga nos cargá cu re- 
cuerdos pa nos por sigi navega. 


Na nomber di su: 

Casa: Fies van der Brink-Takken 

Yiunan: Ron & Anyellie van den Brink- 

Villegas 

Marco van den Brink 

Nieta(o)nan: Alec, Karlo, Fucia, Candace & 
Shanilla 

Como famia : Hector Valencia-Villegas 


Acto di despedida lo tuma lugar diabierna 5 di mei 
2017 for di l’or pa 4’or na Misa Santa Filomena 
na Paradera. Despues cremacion lo tuma lugar 
den ceno familiar. 

Adres pa condolencia: Aurora Funeral Home, 
diahuebs 4 di mei 2017 di 7’or pa 9’or di anochi. 


Ta invita pa acto di despedida cu lo tuma lugar 
na Aurora Funeral Home Diahuebs 4 di mei 
2017 di 2’or pa 4’or di atardi. Cremacion lo 
tuma lugar den ceno familiar. 

Condolencia lo tuma lugar na Aurora Funeral 
Home diaranson 3 di mei 2017 di 7’or pa 9’or 
di anochi. 


Si den nos tristesa nos por a lubida un persona o 

demas famia despensa 

nos. 

Despues di e acto di despedida nos no por atende 
condolencia na cas. 

Smooth sailing, 

Mi yiu, Papito, Papi, Bros, Oompi, Fandhee, 
Beach,... 


^ Aiuro r a ^, 

Ç^wieral Q 

Tel: 593-0857 / 588-6699 / 560-1403 
Fax: 588-6698 

Mi Dios, Mi Señor, Mi Salbador 
Cu Bo amor infmito tenemi den Bo braza 
Ya no tin scuridad 
Unicamente Bo Fuz briyando 

Nos ta participa fayecimento di: 



Imelda Clotilda Jacobs 

Cariñosamente yama “Eda of Mela” 
^03-06-1949 - fOl-05-2017 

Acto di entiero lo wordo anuncia despues. 



Say not in grief he is no more, 
but live in thankfulness that he was. 


Tristo pero agredecido pa tur momentonan ame- 
no cu nos a comparti, nos mester a tuma despedi- 
dad di nos esposo, tata, suegro, welo, ruman, cuña 
y tio 


Simon Hooyboer 

(17/04/1943 - 30/04/2017) 

Casa: Johanna Hooyboer-Baars 

Yiunan: Gilbert Hooyboer y Maryandra 

Schwengle 

Detlef Hooyboer y Michelle 
Hooyboer-Winklaar 

Nietonan: Donovan y Morgan Hooyboer 



Rumannan na 

Hulanda: Truus y Piet & familie 

Willy yjaap & familie 
Fena y familie 
Anneke y Ruud & familie 

Cuñanan na 

Hulanda: Tiny y Martin & familie 

Marian & familie 
Hans y Monique & familie 
John y Els & familie 
Monique y Stefan & familie 
Sobrino na Aruba: Theo y Ageeth 
Pa tur Amigonan y Conocirnan 
Oportunidad pa condoleer y acto di despedida 
lo tuma lugar diahuebs dia 4 di Mei di 19.00 pa 
21.00 ora na Royal Funeral Home. 

Cremacion ta tuma lugar den privacidad di seno 
familiar. 

Disculpa, Nos no ta ricibi bishita na cas. 

Paardenbaaistraat 10, Oranjestad, Aruba Tel.: (297)5257555 
www.lottoaruba.com 

Resultado di Sorteo 2 Mei 2017 Anochi 



Sorteo # 6164 


7934 


3250 


1563 



Sorteo #5208 


6865 



Sorteo # 3967 


3494 


Scorpio 


korsoB 


Sorteo # 1696 


5371 


4306 


6891 




Sorteo # 


Joker 


Letter 


0 

x Jackpot 

0 

x Match 4+ 

0 

x Match 4 

0 

x Afl. 12,00 


420 . 000 ,- 


Afl 


725.000,- 



Bo cadena di number di suerte 
Wf* 


ta presenta resultado di awe 


SMARTPLAY 

DAILY 

FLAMINGO 


NO TIN SORTEO 
NO TIN SORTEO 
0598,8636, 8496 


DIARI0 


SUPER 

4 


1267,8290, 9981 


8681 



Paardenbaaistraat 10, Oranjestad, Aruba Tel.: (297)5257555 
www.lottoaruba.com 

Resultado di Sorteo 2 Mei 2017 Merdia 


Sorteo # 1842 


5584 


6386 


6827 



Sorteo #1842 


5894 




Sorteo# 1842 


4190 


Piscis 



Sorteo # 




Sorteo # 

0 

x Jackpot 

0 

x Match 4+ 

0 

x Match 4 

0 

x Afl. 12,00 




Joker 

Letter 


420 . 000 ,- 



) 

Sorteo # 

0 

x Jackpot 

0 

x Match 4 

0 

x Afl. 8,00 



Sorteo # 


Proximo Jackpot 


84 . 000 ,- 


0 

x Jackpot 

0 

x match 4 

0 

x Afl. 500,00 

0 

x Afl 50.00 

0 

x Afl.15,00 


Mega Ball 


450 . 000 ,- 



Afl. 675.000,- 






Tauro 


Algo importante lo sosode den bo rela- 
cionnan personal. Personanan cu ta acerca 
bo ta interesante y esey ta causa bo admira- 
cion y satisfaccion personal. Numbernan di 
suerte pa awe: 6, 13, 26 y 41. 


No bisa e prome cos cu ta bin den bo boca. 
E influencia directo di Venus, ta contra pesa 
e balansa y ta inclina na bo fabor. Pone un 
dosis di cautela den loke bo ta bisa. Num- 
bernan di suerte pa awe: 10, 19, 29 y 40. 




Mercurio ta contribui pa bo ta mas flexi- 
bel, mas prudente. Sea alerta, cosnan no ta 
dje malo manera bo ta pensa. Bo fmancia 
lo ricibi un impacto fuerte. Numbernan di 
suerte pa awe: 1, 14, 33, 45. 

Geminis 


Tin excitacion y “candela” na momento di 
intimidad sexual den bo bida amoroso. Es- 
aki ta un dia pa evalua con bo ta manehan- 
do bo asuntonan sentimental. Numbernan 
di suerte pa awe: 7, 20, 30 y 39. 



Cancer 



Expresa bo mes cu naturalidad pero sin 
herida otro. Bo ta sinti e necesidad di purba 
algo diferente den bo relacion. Pone bo 
cosnan mas cla. Numbernan di suerte pa 
awe: 9, 25, 28 y 50. 


Bo ta bon auspicia riba tereno sentimental. 
Bo intuicionnan no lo faya bo aunke bo por 
ta algo indeciso pa motibo di e accion di bo 
dirigente, Mercurio. Numbernan di suerte 
pa awe: 19, 35, 38 y 44. 


No laga bo mes confundi pa esunnan cu 
ta priminti demasiado. Prome cu involu- 
cra bo mes emocionalmente cu otro hen- 
de, averigua si e ta comprometi. Num- 
bernan di suerte pa awe: 11, 23, 37 y 40. 



Libra 


Amor ta envolve bo cu un onda cu ta 
inspira bo y ta atrae na bo hendenan hopi 
nechi. Desde awe lo bo bay tin hopi cos 
di haci. Numbernan di suerte pa awe: 3, 
16, 31 y 43. 

Ta acercando un siman cu hopi move- 
mento. Dilanti bo lo sosode eventonan 
cual bo tin cu opta pa forma parti of sim- 
plemente para na banda. Numbernan di 
suerte pa awe: 12, 22, 36, 39. 



Sagitario 



Lo bo keda sorprendi ora bo scucha un 
confesion. Sigui bo intuicionnan y lo bo 
logra resultadonan prometedor den tur 
loke bo ta purba di realisa. Numbernan 
di suerte pa awe: 4, 17, 24 y 38. 

Capricornio 

Evita discuti cu personanan poco in- 
teligente y fanatico ciego. Ta un perdida 
di tempo. Bo mester ta hopi prudente 
pasobra lo bo bay enfrenta personanan 
dificil. Numbernan di suerte pa awe: 6, 
22, 40 y 52. 



Jtquario 



Pisces 


Bo forsa di boluntad lo wordo activa den 
forma hopi notabel y lo bo logra loke bo 
tabata desea. E actitud di duda, ta causa 
iritacion y molester. Ta ora pa mira reali- 
dad. Numbernan di suerte pa awe: 5, 18, 
27 y 35. 

Cas Di Cultura 

Vondellaan 2 Aruba 
297-582-1010 

F ADA 

Campanastraat 5 Aruba 

297-583-2999 

297-583-9610 

F A VI 

Primavera 233 Aruba 

297-582-5051 

297-582-5222 

FEPO 

Engelandstraat 15 Aruba 

297-583-1016 

297-583-6607 

Fundacion Hende 
Muhe den dificultad 
Tel: 583-5400 
Fundacion Autismo 
Aruba 

Irenestraat 21 Aruba 
297-588-1179 

Fundacion Pa Nos 
Muchanan 

Cumana 2 Aruba 
297-583-4247 

Fundacion Tel Pa 
Hubentud 

Wilhelminastraat 19 
Aruba 

297-588-6138 

Koningin Wilhelmina 
Fonds 

Spinozastraat 9 Aruba 
297-582-0412 

Mary Joan Foundation 

Sabana Blanco 8 Aruba 
297-588-9999 

Ned Rode Kruis 

Perdo Gallegostraat 14 
Aruba 

297-588-3376 
Famia Planea (SBVO) 

Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 

Stichting Fundacion 
Guia Mi 

George Madurostraat 34 
297-582-0088 

YMC A 

Calbasstraat 1 Aruba 
297-582-3072 
AL-ANON group 

Sabana Liber #8, Noord 
(close to the hotels) 

Tel: 736-2952 or 
593-7081 

A1 Taxi Services Aruba 

Italietraat 50 lokaal 7 
Tel: 587-8850 
Tel: 280-2828 
Whatsapp: 592-7024 
E-mail: altaxiservices. 
aruba@ hotmail.com 


Dokter na warda 

Oranjestad Dr. SneekTel. 587 7100 
San Nicolas Dr. Giel Tel. 586 0334 

Botica na warda 

Oranjestad: Kibrahacha Tel. 583 4908 
San Nicolas San Lucas Tel. 584 5119 


SERVICO Dl TAXI 

Aruba Transfer Tour & Taxi C. 

Pos Abao #41 
RO.Box 723 Aruba 
Tel: 582-21 1 6 / 582-2010 
Fax: 583-6988 
Taxi Adres Service (24h) 

L.G. Smith Blvd. #234 
Oranjestad Aruba 
Tel: 587-5900 
Fax: 587-1 928 
E-Mail: tas@>setarnet.aw 




Cruise Ships Schedule E May 2017 


MON 


01 


CARNIVAL SUNSHINE 


ARR 


DEPT 


BERTH 




13.00 


22.00 


C 


TUE 


02 


WED 


THU 


03 


ADVENTURE OF THE SEAS 


08.00 


20.00 


C 

ZENITH 


07.30 


16.30 


B 





CARNIVAL CONQUEST 


08.00 


16.00 


B 


05 


SAT 


06 


SUN 


07 


MON 


08 


TUE 

09 

CARNIVAL SUNSHINE 


13.00 


22.00 


C 



CELEBRITY EQUINOX 


10.00 


23.00 


B 







WED 

10 

CARNIVAL VISTA 


13.30 


22.30 


C 



MAASDAM 


06.30 


23.00 


1 



ADVENTURE OF THE SEAS 


07.15 


23.00 


B 



ZENITH 


06.00 


16.30 


H 


EMERGENCIA 

911 

POLIS 


Oranjestad 

100 

San Nicolas 

104 

Santa Cruz 

105 

Noord 

107 

Tip Line 

11141 

Brandweer 

115 

Ambulance 

911 

Hospital 

527-4000 

Imsan 

524-8833 

Warda Costa 

913 

Seguridad Nacional 11911 

BOTICA 

1 Aloe 

584-4606 1 

4 Centro Medico 584-5794 

Central 

585-1965 

Dakota 

588-7364 

Del Pueblo 

582-1253 

Eagle 

587-9011 

Kibrahacha 

583-4908 

Maria 

585-8145 

Di Servicio Noord 586-4606 

Oduber 

582-1780 

Paradera 

588-6638 

San Lucas 

584-5119 

San Nicolas 

584-5712 

Santa Anna 

586-8181 

Santa Cruz 

585-8028 

Sero Preto 

584-4833 

Trupial 

583-8560 

Setar 

117 

Web 

525-4600 

Elmar 

523-7147 

Aurora 

588-6699 

Ad Patres 

584-2299 

The OlivesTree 584-8888 

Royal Funeral H. 586-4444 


Centrale Bank van Aruba 

Daily Exchange Rates - 05/02/2017 



Centrale Bank van Aruba 


i 

Currency 

2 

Buying from Public 

3 

Buying from Public 

Selling to Public 

ANG 

98.00 

100.00 

100.20 

ANG1 4 

- 

- 

100.00 

USD 

1.77 

1.78 

1.80 

CAD 

1.28 

1.30 

1.32 

CHF 

178.92 

179.64 

180.44 

GBP 

2.23 

2.28 

2.34 

JPY 

157.20 

158.63 

160.22 

EUR 

192.64 

194.40 

196.36 

DKK 

25.15 

25.87 

26.67 

NOK 

19.71 

20.43 

21.23 

SEK 

19.17 

19.89 

20.69 

For amounts up to Afl. 100,000 

Recordatorio anochi di informacion pa mayornan di studiantenan di se- 
mester 2 y semester 4 di Unidad Ciencia y Tecnologia na Colegio EPI, 

diahuebs 4 di mei 


ORANJESTAD - Manage- 
mentteam di Unidad Cien- 
cia y Tecnologia di Colegio 
EPI kier recorda mayornan 
di nan studiantenan den se- 


mester 2 y semester 4 riba e 
invitacion pa atende un ano- 
chi di informacion unda lo 
tin e oportunidad pa papia 
cu e mentor di nan yiu(nan) 


tocante su resultadonan. Por 
fabor trece e rapport di bo 
yiu(nan). 

Esaki lo tuma luga riba dia- 
huebs 4 di mei 2017 di 6:30 


p.m. pa 8:30 p.m. na Unidad 
Ciencia y Tecnologia. 

Managementteam di Uni- 
dad Ciencia y Tecnologia ta 


spera cu mayornan lo haci 
uzo di e oportunidad aki pa 
asina pone nan mes na altura 
di e progreso di nan yiu. 


Departamento di Asunto Social awor cu servicio na MFA Paradera 



ORANJESTAD - Depar- 
tamento di Asunto Social 
(DAS) kier informa na e 
comunidad di Aruba cu 
entrante diahuebs 4 di 
mei 2017 lo cuminsa duna 
servicio na MFA Paradera. 

E servicionan na MFA 
Paradera ta pa clientenan 
existente of nobo sea pa 
Bijstand y/of Guia Social. 

Servicio di Bijstand:_diamars 
(parti mainta) 7:30 - 12:00, 
diaranson (parti mainta) 7:30 
- 12:00 y diahuebs (parti 
mainta) 7:30 - 12:00. 

Servicio di Guia Social: di- 
aluna 7:30 - 12:00 y 1:00 - 
4:30, diamars 7:30 - 12:00 y 


1:00 - 4:30, diaranson 7:30 - 
12:00 y 1:00 - 4:30, diahuebs 
7:30 - 12:00 y 1:00 - 4:30 y 
diabierna 7:30 - 12:00 y 1:00 
-4:30. 

Reparticion di e districtonan 
pa servicio na cliente 
MFA Paradera: Tur cliente di 
Noord, Palm Beach, Tanki 
Flip, Tanki Leendert, Para- 
dera, Sta. Cruz. Hooiberg y 
bisindario. 

San Nicolas, Ex-Centro Me- 
dico: Tur cliente di pariba di 
brug. 

Oranjestad, Lagoenweg: Tur 
cliente di Dakota, Oranje- 
stad, Ponton y bisindario. 

Transporte publico 

DAS kier informa na tur su 


clientenan cu mester acudi 
na MFA Paradera y cu ta haci 
uzo di transporte publico, cu 
recientemente Arubus a cu- 
minsa cu servicio di bus tur 
mainta entre Oranjestad cu 
Paradera. 

Number di contacto di nos 


oficina na MFA Paradera: 
MFA Paradera, Tel: 528- 
1100, Fax: 583-0847 

Pago di bijstand pa clientenan 
di Noord,Tanki Flip, Tanki 
Leendert y bisindario pa luna 
di mei 2017 


Pago di bijstand pa luna di 
mei (6 di mei 2017) lo tuma 
luga ainda na Postkantoor 
Noord pero entrante luna 
di juni 2017 lo tuma luga na 
MFA Noord. 

Tene na cuenta cu esaki ta 
pa solamente esnan cu ta co- 
bra na Noord caba. Tur otro 
cliente cu ta cobra den otro 
districto lo sigui cobra nor- 
mal den nan districto manera 
custumber. 

DAS ta sumamente con- 
tento cu su servicionan mas 
cerca di su clientenan awor 
na MFA Paradera y alabes ta 
pidi henter e comunidad di 
Aruba pa tene bon cuenta cu 
e cambionan menciona. 


Mother’s Day Edition 7 di mei, 10am-2pm 


Experience San Nicolas ta sigui diadomingo binidero 


SAN NICOLAS - Expe- 
rience San Nicolas, un 
evento cu kier duna mas 
atencion na e experiencia 
unico cu tin na San Nico- 
las, lo tuma luga un biaha 
mas diadomingo 7 di mei 
binidero di 10’or di main- 
ta pa 2’or di merdia. 

E biaha aki Experience San 
Nicolas lo ta den cuadro di 
Dia di Mama, ofreciendo tur 
bishitante e oportunidad pa 
cumpra e regalo special pa 
tur e mamanan na Aruba y 
tambe participa na diferente 
workshopnan special cu e 
tema di Dia di Mama. 
Cosecha lo bay tin un work- 
shop di Origami (arte cu pa- 
pel). E artista Derek Chonglo 
guia e grupo di participante 
pa traha un bunita bouquet 
di flor pa mama. Tur famia 
y gruponan di amiga ta in- 
vita pa bin traha bouquet di 
flor y tambe cumpra obranan 
unico pa regala mami. Y par- 
ticipacion na e workshop ta 
completamente gratis. 

Na Museum of Industry lo 
bay tintournan special pa nos 
mamanan na mita di prijs y 
den colaboracion cu Espacio 
Azul y ATEMOSA lo ofrece 
un workshop di Mosaic spe- 
cial cu tema di Dia di Mama 
duna pa sra. Enrita Wer- 
leman. Pa reserva pa e work- 


shop por registra yamando 
5935509 of via info@espa- 
ciozularuba.com. Participa- 
cion na e workshop ta con- 
sisti di material, drinks, snack 
y tambe entrada pa e museo. 
E parti special ta cu tur mama 
cu bishita museo lo participa 
pa gana un premio special na 
cortesia di Aqua Nails Spa 
Aruba, The Old Cunucu 
House y Spa del Sol. E gana- 
donan lo wordo anuncia di- 
aluna 8 di mei via e facebook 
page di Museum of Industry. 
Gladys ta warda tur hende 
pasa bishit’e na Community 
Museum pa un tour bek den 
tempo. Entrada akinan lo ta 
na mita di prijs y tambe tin 
oportunidad pa gana premio. 
Probecha e diadomingo aki 
pa pasa un rato ameno cu 
mami y siña mas over di nos 
herencia cultural.Participants 
are also welcome to bring 
their own material like plas- 
tic/carton/paper/decorative 
appliques. 

FREE - FREE - FREE work- 
shop E tiendanan y restau- 
rantnan di semper lo ta habri 
riba e dia akina San Nicolas. 
Esakinan ta entre otro Wema, 
E1 Gallo Rojo, Alankar, JM 
Enterprises, La Aruba, Joy’s 
Restaurant, Aruba Store, To- 
paz Takewayy O’Niel Carib- 
bean Kitchen. 



r ti 

Mother's Day 


Special Edition 


Program 


7th Mav 2017 


Spedal Activities 

ESPÁCI0 A2UI at thç M U5eum pf I ndusiiy. 10 am tu 1 2m 
E*pe lierKe 5an Nkobs through a MOSAIC tvorkshop sp^c^lly 
for Moltier’s Day hffisted cv Ispaoo AzuL Durtng thls 2-hour wmshpp r 
given by Mrs Enrsta Werlemertcf ATEM0SA, you vrill \%m to 
j beauiiful qifi for mom.Wcik": 0 p hefd j: Museum of Industry. 

For lewr^etians pleage ull +297 5^35509* 

M0L Mvseum Lrsdustry.Opon till 14.00 
VialMOl in ihe ksxKlVater Tower’.This edrtion d Oiperienoe San Nicrila^ 
m are q\mq amy Spetial prizes tg mgih^s visiting the Museum, 
Dofit mis out. be part of the fun. Al I mgther J s wisitinq us çn th& ttey 
wi paitkjpaeaulomatically in our raff le. Ihe winner willte annouftced 
on rn rxfery May Btfytkough ourfxebook paqe.AdmisMn is half piioe, 

C05ECH A. Art & Cmk sta r-e and woritshoparea. Opentill 14.00 
Come to toedta fora free workihop 0 rigami (peper ait} 



(craft)wilh 
AdmissionisFree. 


DepaTtmojiftG 


COMMUNITY MlJStUM. Open till 14.00 

Community Museum open$ds doo; io telebr&le witli the cwnmtinity 

Motfter'a Day in thrs spedal MotheCs Day Edrof Expeñence San NiLolas. 

Thi$mtise«m issiiuatEd right nKtduDr t<s Ihe CMB Branth 

in San Nicolas. Cgme and eKpetienee our Aruba oF haá then. 

Vytlhçmvsevm and gelthe chancelg wioattractive prises. 

AdmisignishaJFprice. 


WEMA. HarcfwaiçstQfe. Open till 13.00 
Dpop byWema far all your hard wane shopping, 

Jtiby together with htsieamefe reedy to serveyou 

GALLO FKXfD.CfjmoriDint semng snadcsand ptattere 
Opçntill 23.4S 

A perfect plaoe for a pit stop for fome refrKhrnems 
before proce&dingwith tfle nextactiwty. 

Lfl AfitJBA^ Dçpaitmentstuiç, OpentiJ11400 
La Áru ba bas 2S% Ma-lhefs day diseounl 
on a II meichand ise. So, le! Dev and Jiis leam hel p you 
'rtilñ your departmenl store errands. 

Olscounf fnem May 7 nil May 13. 

ONIEL. Locol end Caribbean Kitch-en. Open till 17 00 

Eat g<eel kKel and Caribbcan F*jodforgreet Wn pricçs. 

AlANKAfi. Dflpartmwustcire, Open Hll 14.00 

Deepak and bis team are teady lo se-rve yfru 
f&r m special Mother J s day discounL 
Discou nt from May 6 tilt Way 13. 

M ENTERPAIS E5- Clfrthing and sh&K slijre. 

Open till 15.00 

Joyce Meyer wçlwn« y<Hi in b&r sto«e 
fgf all your dolhi ng and sh m shgpping, 

JOn HE5TAURAKT. Lcnal Kilchçn. Open till lfl.00 
A/e you in Fpr $ buffet styte fiKtau rant? 

Vis f Joy's Restanranl, pricosare per kilo. 

flRUBfl STORE. Department store Open dll 14.00 

ArybaStgre is whereyou findeverytbing underone roof: 
clalh-ng, shoes, housriwld arrides, eleantál and electmmc 
apptiences H ptiiumesand muchmore, 

TOPAZTAKEAWAY. Loeal Kitebcn. Open till 14.00 
A nçfl mem bej ot ihç &ipenence San Micolas bmih, 
TopazTake Away, gffersyDU aspedal PrçMother'sdaydish. 

Bsked chicJeea potatosaladlniaomni pieand 

fried pbntainfar just I2 r 50flgrin. 


Subi e pagina di facebook haya sa mas informacion di e Nicolas “Mother’s Day Edi- 
di Experience San Nicolas y edicion aki di Experience San tion”. 

lOOOvoz ta diadomingo awo; bo a registra caba? 


AVP kier scucha kico ta e deseo di pueblo. Bin laga bo vos resona 


ORANJESTAD - Proyec- 
to lOOOvoz ta drenta e si- 
man aki su recta final y ta 
ganando atencion memey 
di ciudadanonan pa cul- 
mina diadomingo awo na 
Hilton Hotel. 

Durante añanan partido AVP 
a scucha bo persona, den bo 
bario y na bo cas. Awor bin y 
comparti bo idea y intercam- 
bia solucionnan pa e futuro 
cu abo ta desea. 

AVP un biaha mas ta trece 


innovacion den politica di 
Aruba caminda pa medio di 
e proyecto aki ta busca pa 
duna oido y registra e deseo 
di pueblo. 

E bos di e pueblo ta wordo 
scucha den un forma mas in- 
tenso, masal pa despues wor- 
do hinca den e programa di 
gobernacion di partido. 
Partido AVP ta scucha pueblo 
y ta laga pueblo dicidi con e 
ta mira futuro di e baranca 
aki conforme e lema di par- 



MEGAPLEX 8 

Qorlbbeancinemos.corn f Coribbeon Ci nefnos Arubo [5 


APBIL27-MAY3 


BOLSHOIBALLET - 

A COHTEHfOHARY £V ENING SUN.APR !0 < iPit 1 / 

Amb 1586-0074 NOW on your mobile dewce 

tido ‘Scucha, Pensa y Trece 
Cambio.’ Ta scucha loke co- 
munidad tin di bisa, ta pensa 
con trece cambio y hunto ta 
bin cu e solucion. Tur hende 
cu kier participa por registra 
por haci esaki libremente y 
ta completamente gratis. Djis 
manda un e-mail, comunica 
via media social, of yega na 
Cas di Partido. E pagina web 
ta: www.1000voz.com. 


Expectativanan ta halto di 
loke ta bay sali afo despues 
di scucha mil bos y mas duna 
nan opinion. Claro cu no ta 
bay tin 1000 hende fisica- 
mente den e sala na Hilton, 
p’esey a habri e oportunidad 
pa despues di 7 di mei, cu e 
organisadonan a compila tur 
deseo y sugerencia di esun- 
nan cu a participa y ta pone 
esaki riba e website. Eynan 
tur hende por vota riba e ide- 


anan aki y participa di e forma 
aki na e proyecto. 

Ta invita comunidad pa bin 
y dialoga y comparti bo de- 
seonan. E dia ta cuminsa ya 
for di 8’or di mainta y e idea ta 
pa e caba merdia y lo percura 
pa snacks y coy bebe. Ta pidi 
tur hende pa like e Facebook 
page, subi e website y regis- 
tra. Cu lOOOvoz partido AVP 
un bes mas ta duna muestra 
di su creatividad. 



CONTRIBUI NA DESAROYO 
Dl NOS PAIS! 

Durante añanan partido AVP a scucha bo persona, 
den bo barrio y na bo cas. 

Awor bin y comparti bo idea y intercambia solucionan 
pa e futuro cu abo ta desea. 


lOOOVoz cu pueblo y pa pueblo!!! 



FUNDACION 

MITO CROES 



FORMACION 

P OLITICO 

Operadornan turistico di Latino America a celebra clausura 

di un exitoso CATA 2017 



ORANJESTAD—Aru- 
ba Tourism Author- 
ity (A.T.A.) tabata an- 
fitrion di e ceramento di 
CATA2017, un di Aruba su 
conferencianan turistico 
anual di mas importante. 

Den compas cu A.T.A. su 
strategia di diversificacion 
y enfoke riba autenticidad 
di producto Aruba, opera- 
dornan di Latino America a 
wordo duna un bonbini du- 
rante e apertura oficial cu 
a tuma luga na RIU Palace 
Aruba. Operadornan di Lati- 
no America por a experiencia 
un tiki di nos cultura, arte y 
historia Arubiano durante e 
evento cultural na San Nico- 
las; E1 Tableau Vivant; La 
Historia de Aruba, cu a wor- 
do organisa pa A.T.A., Aruba 
Art Fair y Departamento di 
Cultura Aruba. 

Tambe durante nan estadia na 
Aruba e grupo aki por a dis- 
fruta di e celebracion unico di 
Dia di Rey cu un exploracion 
di nos isla durante e proyec- 
to indica: ‘Conocimiento 
de los productos Nichos en 
Aruba’, cu a wordo organisa 
pa A.T.A. y a fmalisa e dia 
aki cu un celebracion ameno 
cu a tuma luga na Tamarijn 
Aruba All Inclusive Resort 
y Divi Dutch Village. Du- 
rante nan ultimo anochi nan 
a celebra e clausura di e con- 
ferencia di CATA 2017 na e 
impresionante Linear Park 
pa presencia un Food Truck 
Festival dedica specialmente 
pa nan. Replicando e Food 
Truck Festival di dia 28 y 29 
di april recien, e anochi aki 
tabata magico, casual y inolv- 


idabel. E clausura perfecto pa 
un evento exitoso y fructifero 
pa Aruba su turismo. 

Durante e ultimo anochi di e 
conferencia por a nota e op- 
eradornan Latino Americano, 
tabata den un bon estado di 
animo, motiva y inspira pa 
sigui respalda e producto 
Aruba. Pa 3 dia largo A.T.A. a 
haya e oportunidad y bentaha 
unico di por mustra e part- 
nernan strategico tur avance 
y innovacion andando pa cu 
e producto Aruba cu aña tras 
aña ta den evolucion contin- 
uo. Cu un tema di felicidad 
y un enfasis riba e esencia 
di e spirito di autenticidad y 
custumbernan di nos mesun 
hendenan local, operadornan 
Latino Americano a conoce 
nos isla den angulo mas inti- 
mo, organico y puro. Algo cu 
a wordo bon ricibi, mirando 
cu e evolucion di e mercado 
afluente Latino Americano ta 
birando mas exigente pa cu 
autenticidad den destinonan 
turistico. 

Oportunidad y retonan di 
mercado Latino 
Americano 


A pesar di retonan cu e re- 
gion Caribense a conoce den 
e ultimo aña y caida di mer- 
cado turistico di Venezuela y 
Brazil, Aruba a conoce crece- 
mento significante den otro 
mercadonan Latino America- 
no. E impacto di crisis pa cu e 
mercado Venezolano riba nos 
turismo den 2016,a wordo 
parcialmente absorbe danki 
na e crecemento di Colombia 
cu a subi cu 39.7%, sigui pa 
Argentina cu un crecemento 
di 21.4%. Den 2016, nos isla 
a ricibi un total di 302,009 
bishitante cu ta procedente 


for di Latino America, cual ta 
representa 27.4% di nos tur- 
ismo. Den prome kwartaal di 
2017 a bolbe nota un crece- 
mento stabiel di mercadonan 
Latino Americano manera 
Colombia y Argentina. 

Strategia diversifica pa 
captura diferente genera- 
cionnan 

Durante e conferencia di 
CATA2017, A.T.A. a presen- 
ta su strategia nobo pa cap- 
tura e atencion di e diferente 
generacionnan di biaheronan 
cu un campaña nobo titula 
#necesitas Aruba. E campaña 
aki ta wordo crea a base di es- 
tudionan di mercado di mas 
di 11 paisnan Latino America 
y nan patronchi di consumo 
den e mercado di biahe. E 
strategia aki a wordo diseña 
pa presenta Aruba como e 
solucion y escape di nan re- 
tonan diario den un forma 
comico y facil pa compronde. 
Esaki lo wordo publica y ehe- 
cuta pa medio di mercadeo 
digital y tradicional den La- 
tino America. 


E relacion solido y pro-activo 
cu Aruba Tourism Authority 
y agencianan di publicidad 
global tin directamente cu 
operadornan turistico Lati- 
no Americano, ta uno clave. 
Durante reciente añanan e 
industria di biahe a trans- 
forma danki na e segmento 
di ‘millenials’ cu tin un pa- 
tronchi di consumo diferente 
cu e ‘Generation X-ers’ y 
‘Baby Boomers’.Facilitacion 
di contenido y material pub- 
licitario den forma strategico 
y eficiente ta un di e priori- 
dadnan di A.T.A. Pero como 
un DMMO (destination 
marketing & management 
organization) mester pone 
atencion tambe riba e oferta 
di Aruba, es decir, e desaroyo 
di e producto Aruba conside- 
rando e segmento di ‘milleni- 
als’ creciente su exigencianan 
y tambe tendencianan nobo 
den mundo di biahe. 

E conferenciaCATA2017 a 
logra su meta di demostra 
e innovacion di producto 
Aruba y alabes conecta e op- 
eradornan cu e esencia di nos 
isla, su hendenan y rikesanan 
di nos cultura y custumber- 
nan. Un danki inmensam- 
ente grandi ta bay na e es- 
fuersonan di parti di Aruba 
Airport Authority y AHATA 
cu nan aportacion y dedica- 
cion a conduci na un confer- 
encia sumamente exitoso. E 
resultado ta sumamente sat- 
isfactorio pa Aruba Tourism 
Authority cu ta mira e impor- 
tancia di keda evoluciona es- 
fuersonan di mercadeo con- 
huntamente cu e relacionnan 
solido cu partnernan strate- 
gico local y internacional. 



Educacion ambientalpa medio di arte 

Apertura di expo di arte cu material recicla di artista William Guerrero 



ORANJESTAD - Biblio- 
teca Nacional di Aruba 
(BNA) hunto cu Funda- 
cion Cultutal y Ecologico 
Colombiano ta presenta 
un exposicion di arte am- 
biental titula: “Fibras, 
Texturas y Colores” di e 
maestro William Michaels 
Guerrero. 

E apertura oficial di e exposi- 
cion aki ta tuma luga awe 
3 di mei pa 7’or anochi na 
BNA situa na George Mad- 
urostraat, Oranjestad. Tur 
hende ta cordialmente bon 
bini pa asisti na e apertura di 
e exposicion di arte cu mate- 
rial recicla aki. 

E maestro Colombiano, 
Guerrero tin un trayectorio 


di mas cu 35 aña den mundo 
di arte plastico. E artista aki 
su obranan a keda exponi den 
varios ciudad di Colombia y 
internacionalmente tambe. 
Guerrero ta un artista ambi- 


entalista masha comprometi 
cu e proteccion di naturalesa 
y medio ambiente. 

Nan obranan ta masha ya- 
mativo artisticamente. Nan 


ta wordo elabora cu papel 
procesa, plastic, metal y ma- 
terial recicla. Ademas cada 
obra tin contenido y un men- 
sahe cu ne. E titulonan di e 
artista Guerrero su obranan 
ta masha subhetivo manera: 
“Habri wowo cu e planeta”, 
“Ban stima nos Mama Tera 
II”, etc.. 

E maestro a declara na Bon 
Dia Aruba cu e meta princi- 
pal di su trabou di arte ta esun 
di conscientisa tur hende riba 
proteccion di nos medio am- 
biente. Tambe e exposicion 
aki ta lanta e creatividad y cu- 
riosidad di e publico; ya cu 
pa medio di material recicla, 
e artista Guerrero a traha 
berdadero obranan di arte. E1 
a yega di presenta su exposi- 


cion den diferente centro of 
institucion di enseñansa pa 
asina nos futuro generacion 
bira mas consciente riba pro- 
teccion di nos planeta. 

E artista aki ta presidente di 
e Fundacion Cultural y Eco- 
logico Colombiano. Pa me- 
dio di e fundacion aki e ta 
duna tayer y charla pa asina 
conscientisa riba e maneho 
di material of desperdicio so- 
lido pa elabora obra di arte. 
E meta di e fundacion aki ta 
esun di duna educacion am- 
biental pa medio di arte. 

E exposicion “Fibras, Textur- 
as y Colores” lo keda habri te 
dia 12 di mei. Tur scol y pu- 
blico den general por bishita 
e expo aki na BNA. 

